Νεολαία ΜέΡΑ25: Είμαστε όλ@ διαφορετικ@ αλλά έχουμε όλ@ τα ίδια δικαιώματα - ΜέΡΑ25\nHome / Ανακοινώσεις / Νεολαία ΜέΡΑ25: Είμαστε όλ@ διαφορετικ@ αλλά έχουμε όλ@ τα ίδια δικαιώματα\nΝεολαία ΜέΡΑ25: Είμαστε όλ@ διαφορετικ@ αλλά έχουμε όλ@ τα ίδια δικαιώματα\nΑπό το gay bar Stonewall Inn στη Νέα Υόρκη όπου οπλισμένοι άντρες των ειδικών δυνάμεων εισέβαλαν με πρόφαση την παράνομη πώληση οινοπνεύματος (28/6/1969), σε μια σειρά από ανάλογες επιθέσεις σε αντίστοιχα μπαρ της περιοχής, όπου η παρενόχληση και οι επιθέσεις σε ομοφυλόφιλα και τρανς άτομα είχε γίνει ρουτίνα. Στη συνέχεια στην Μεγάλη Βρετανία κατά τη διάρκεια της μεγάλης απεργίας των Βρετανών ανθρακωρύχων (1984-1985), όπου μια ομάδα της Βρετανικής ΛΟΑΤΚΙ+ κοινότητας δημιούργησε ομάδα συμπαράστασης στους απεργούς ανθρακωρύχους, μέχρι σήμερα η διοργάνωση του Pride γίνεται όλο και σε πιο πολλές χώρες. Στην Ελλάδα η αρχή έγινε στην Αθήνα (28/6/1980) που επιχειρήθηκε η πρώτη διοργάνωση Pride ως πολιτική εκδήλωση και επαναλήφθηκε 2 χρόνια αργότερα. Από το 2005 και κάθε χρόνο όλες οι ΛΟΑΤΚΙ+ οργανώσεις συμβάλουν έτσι ώστε να διοργανωθεί το αντίστοιχο Pride.\nΜπορεί να έχουν περάσει πολλά χρόνια από την πρώτη πορεία και ταυτόχρονα διαδήλωση διαμαρτυρίας κατά των διακρίσεων και της βίας, που ασκούνταν στα ΛΟΑΤΚΙ+ άτομα που πραγματοποιήθηκε στη Νέα Υόρκη στην θύμηση του γεγονότος στο gay bar Stonewall, που θεωρείται η πρώτη μορφή Pride. Μέχρι σήμερα το Pride έχει πάρει μεγάλες διαστάσεις όχι μόνο στην Ελλάδα, αλλά και σε όλο τον κόσμο. Η διεξαγωγή του Pride είναι απαραίτητη να γίνεται, όχι μόνο για να δηλώσουν τα ΛΟΑΤΚΙ+ άτομα υπερήφανα (και σωστά πράττουν), αλλά και για να μας θυμίζει ότι η κοινωνία, αλλά και η Πολιτεία συνεχίζουν να αγνοούν τα δικαιώματα αυτών των ανθρώπων. Η συνεχής απόρριψη, ο αποκλεισμός και η μη αναγνώριση για τα ΛΟΑΤΚΙ+ δυστυχώς αποτελεί την καθημερινότητα τους. Όσο δεν υπάρχει κάποια ισχυρή Νομοθεσία και Συνταγματική αναγνώριση των βασικών δικαιωμάτων τους, τόσο αυτά τα άτομα θα απομονώνονται και θα γίνονται όλο και πιο ευάλωτα. Κάτι που φαίνεται ακόμη πιο έντονα σε περιόδους όπως η περίοδος της πανδημίας που διανύουμε.\nΗ Ελληνική Κυβέρνηση, από τη μια δημιούργησε την Επιτροπή Εθνικής Στρατηγικής για την Ισότητα των ΛΟΑΤΚΙ+ ατόμων, με απόφαση του Πρωθυπουργού, αλλά από την άλλη στην Συνταγματική αναθεώρηση καταψήφισε την προσθήκη της απαγόρευσης των διακρίσεων βάση φύλου, ταυτότητας φύλου και σεξουαλικού προσανατολισμού, και συνεχίζει με εμμονική αυταρέσκεια να αγνοεί τα βασικά δικαιώματα αυτών των ατόμων.\nΩς Νεολαία ΜέΡΑ25 χαιρετίζουμε την ημέρα υπερηφάνειας στεκόμαστε δίπλα σε κάθε αγώνα αναγνώρισης των δικαιωμάτων των ΛΟΑΤΚΙ+ ατόμων και στην ΛΟΑΤΚΙ+ κοινότητας. Καλούμε την Κυβέρνηση και την Πολιτεία να προχωρήσουν στην αναγνώριση όλων των δικαιωμάτων τους που αποτελούνε τα βασικά ανθρώπινα δικαιώματα.\nΓιατί δεν μπορεί να υπάρξει πραγματική ελευθερία και αυτοδιάθεση του ατόμου, αν υπάρχει έστω και ένα άτομο που δέχεται αποκλεισμούς, διώξεις, ακόμη και δολοφονικές επιθέσεις και δεν του αναγνωρίζονται τα ανθρώπινα του δικαιώματα.\nΕίμαστε όλ@ διαφορετικ@ αλλά έχουμε όλ@ τα ίδια δικαιώματα.\nΝεολαία ΜέΡΑ25: Η θέση των παιδιών είναι στα σχολεία. Όχι στη νομιμοποίηση της εργασιακής γαλέραςΝεολαία ΜέΡΑ25: Οι νέοι δεν πέφτουν θύματα παροχολογίας και υποσχέσεων\nΜ. Κριθαρίδης: Αδιανόητη η στοχοποίηση του δημοσιογράφου Χρήστου Αβραμίδη και η χυδαία επίθεση που δέχθηκε από τα ΜΑΤ στη Θεσσαλονίκη


Το όνειδος των συντάξεων. Μια ιδέα επιτάχυνσης | Capital\nΠέμπτη, 11-Φεβ-2021 00:03\nΤο όνειδος των συντάξεων. Μια ιδέα επιτάχυνσης\nΈνα διαχρονικό πρόβλημα που ταλαιπωρεί τους πολίτες έχει να κάνει με τον υπολογισμό και την έκδοση των συντάξεών τους. Και είναι ένα πολύ ευαίσθητο θέμα, που δοκιμάζει τις αντοχές του νομικού και διοικητικού μας συστήματος, αλλά και την υπομονή του κάθε εργαζόμενου πολίτη. Καταδεικνύει δε και την αληθή κατάσταση στην οποία βρίσκεται το επίπεδο της Διοίκησης, όσον αφορά στη μηχανοργάνωσή του και τελικά την εξυπηρέτηση του κοινού. Όσο και αν έχουν γίνει σημαντικά βήματα προόδου, η κατάσταση που επικρατεί στον τομέα αυτόν δεν περιποιεί καμία τιμή στο κράτος μας, που δείχνει να συγκαταλέγεται μεταξύ των υπανάπτυκτων γραφειοκρατικών δομών διεθνώς.\nΕίναι τέτοια η κατάσταση που τελικά λειτουργεί απονομιμοποιητικά για το ίδιο το Κράτος, που χάνει σε εμπιστοσύνη και κύρος. Το αίσθημα αδικίας, κατάχρησης χρόνου και εμπιστοσύνης, μαζί με την παραβίαση κάθε αρχής αναλογικότητας, είναι αυτό που εύλογα μένει και χρωματίζει τη σχέση κοινωνίας και κράτους. Μια σχέση "ταλαίπωρη", δυσπιστίας και τελικά μια σχέση με γεύση δυσάρεστη.\nΌλοι, για προσωπικούς ή επαγγελματικούς λόγους, ερχόμαστε σε επαφή με αυτό το ελληνικό ιδιοκατασκεύασμα. Ολοκληρώνουμε το νόμιμο χρόνο εργασίας και υποβάλουμε τα δικαιολογητικά για να πάρουμε την οφειλόμενη σε εμάς σύνταξη. Μια σύνταξη που θεμελιώσαμε μετά από δεκαετίες εργασίες, με εισφορές που δεν αναλογούσαν πάντα στις κρατικές παροχές. Ναι, φυσικά και υπήρχαν εξαιρέσεις, φυσικά και οι κλαδικές "εξυπηρετήσεις" κόστισαν στο σύστημα και κάποιες φορές οι παροχές ήταν δυσανάλογες, από την αντίθετη κατεύθυνση. Μεγαλύτερες των εισφορών. Δεν αναφέρομαι εδώ σε αυτές τις παθολογίες (εν πολλοίς, κύριο πρόβλημα του ασφαλιστικού μας), αλλά στον κανόνα, του μέσου εργαζόμενου. Του ελεύθερου επαγγελματία. Που πολλά έδωσε, λίγα πήρε και λιγότερα περιμένει.\nΈχεις καταβάλει εισφορές (κάποιοι κυβερνώντες τις αντιμετώπισαν και ως έμμεση φορολογία ενίοτε), τις έχεις στερηθεί από το εισόδημά σου, προσδοκώντας σε μία εξασφάλιση για τα χρόνια που δεν θα εργάζεσαι. Οι διατάξεις είναι πολύπλοκες μεν, σαφείς δε. Προβλέπουν κατηγορίες, εισφορές, απολαβές. Τι θα περίμενε ο πολίτης; Με την κατάθεση των δικαιολογητικών, άμεση διεκπεραίωση του θέματός του. Αλλά και αυτή η ίδια η κατάθεση, θα έπρεπε να έχει τα ελάχιστα απαιτούμενα. Όλα βρίσκονται στη διάθεση της Διοίκησης. Στα αρχεία της. Γιατί να πρέπει να υποβληθούν ξανά;\nΤι γίνεται όμως; Μια απίστευτη καθυστέρηση, που ξεπερνά κάθε εύλογο όριο. Σε πολλές περιπτώσεις ξεπερνάει κατά πολύ το έτος και αγγίζει τα δύο. Σε όλο αυτό το διάστημα τι πρέπει να κάνει ο υποψήφιος συνταξιούχος; Πώς θα ζει, εάν μάλιστα δεν έχει κάνει αίτηση για προσωρινή σύνταξη (που και αυτή αργεί) και δεν έχει "κομπόδεμα"; Έχει το κράτος έμμεση απαίτηση-προσδοκία από εκείνον να έχει οικογένεια ικανή να τον συντηρεί; Και αν οι ανάγκες του είναι τέτοιες που δεν επιτρέπουν αυτήν την αναμονή; Να βγει στην επαιτεία;\nΥπάρχουν παραδείγματα ανθρώπων, με ιδιαίτερες ανάγκες, ακόμα και αναπηρία, που περιμένουν την έκδοση σύνταξης (μην πω για τα ειδικά επιδόματα) για να αντιμετωπίσουν τις αυξημένες ανάγκες της ζωής. Και όλους τους μήνες της αναμονής περιέρχονται σε απελπισία. Απαράδεκτο για ένα σύγχρονο κράτος. Παραβιάζει κάθε αρχή και κάθε δικαίωμα του πολίτη. Για το λόγο αυτό έχουν γίνει παρεμβάσεις νομοθετικές, που εκ του αποτελέσματος δεν έχουν επιτύχει. Μπορεί να έφεραν βελτιώσεις, αλλά ακόμα "Ευρώπη δεν γίναμε". Εκεί που αυτές οι διαδικασίες δείχνουν στην πράξη τι σημαίνει αυτοματισμός. Τυπική πράξη και τελικά σεβασμός στον πολίτη. Ούτε ουρές, ούτε γραφειοκρατικό χάος, ούτε να ψάχνεις μόνος "βελόνες σ’ άχυρα". Μια τυπική αίτηση και σε λίγο διάστημα ("αστεία" λίγο σε ορισμένες περιπτώσεις) έχεις αυτό που ζήτησες και δικαιούσαι.\nΠρόσφατα ο νέος Υπουργός Εργασίας, εξήγγειλε νέες παρεμβάσεις για την αντιμετώπιση του θέματος. Όλοι όσοι έχουν καταθέσει αίτηση, θα παίρνουν μια προσωρινή σύνταξη (μικρού ύψους) έως την οριστική έκδοση. Είναι μία κίνηση, θα καλύψει ανάγκες, αλλά δεν αρκεί. Το ζητούμενο είναι η αλλαγή όλου αυτού του καθεστώτος. Και φυσικά υπάρχουν εγγενή προβλήματα. Έλλειψη προσωπικού. Γραφειοκρατικά θέματα από τη συνένωση των Ταμείων. Το θέμα όμως είναι πρώτης προτεραιότητας.\nΘα μπορούσαμε να καταθέσουμε μία κατεύθυνση, ως προσωρινό μέτρο υποβοήθησης του συστήματος. Στη λογική της υποβοήθησης της Διοίκησης και του καταπονημένου προσωπικού. Σε άλλες περιπτώσεις ακολουθείται το μοντέλο αυτό. Σχετίζεται με τη μεταφορά του βάρους του υπολογισμού, για όποιον το επιθυμεί. Αντί δηλαδή να υπολογίζουν οι υπάλληλοι του ΕΦΚΑ την οφειλόμενη σύνταξη, να το κάνει αρχικά ο πολίτης. Όχι μόνος του βέβαια, αλλά ζητώντας τη συνδρομή εξειδικευμένων επαγγελματιών. Πχ Δικηγόρων ή Λογιστών, με εξειδίκευση στα ασφαλιστικά.\nΘα μπορούσε έτσι ο πολίτης να προσκομίζει σε εκείνους (ενδεχομένως πιστοποιημένους από το Δημόσιο) ό,τι δικαιολογητικό διαθέτει και μέσα σε λίγες μέρες να υπολογίζουν την οφειλόμενη σύνταξη και να υπογράφουν σχετική Έκθεση/Βεβαίωση. Κι έπειτα αυτή θα μπορούσε να έχει δύο εναλλακτικά χρήσεις:\nα) είτε να λειτουργεί υποστηρικτικά προς τον υπάλληλο, ο οποίος χρησιμοποιώντας τα στοιχεία της θα είχε αποκλειστική, σύντομη προθεσμία για την έκδοση σύνταξης είτε β) το Δημόσιο θα εξέδιδε τη σύνταξη βάση της Βεβαίωσης. Στη συνέχεια, με τους δικούς του χρόνους, θα έκανε έλεγχο και αν προέκυπτε διαφορά, θα συμψηφιζόταν με ό,τι είχε αρχικώς εκδοθεί. Θα επιστρεφόταν τυχόν πλεόνασμα (εύκολο, αφού κάθε μήνα καταβάλλεται η σύνταξη) ή θα προσαυξανόταν τυχόν μειωμένη σύνταξη.\nΜε τον τρόπο αυτό επιτυγχάνεται πολύ μεγαλύτερη ταχύτητα στο σύστημα. Θα υπήρχε φυσικά ένα κόστος για τον πολίτη που θα το επέλεγε (πρόσθετη υποχρέωση που δείχνει άδικη, αλλά την επιβάλλει μια δυσάρεστη πραγματικότητα), αλλά το κέρδος σε χρόνο θα ήταν τέτοιο που μπροστά του το κόστος θα ωχριά. Και βέβαια, όλο αυτό, θα ενίσχυε έμμεσα και συγκεκριμένους κλάδους (άρα και το κράτος), πράγμα ζητούμενο σε καιρούς κρίσης. Όταν το σύστημα εμφανίζει "στένωση", είναι απαραίτητο να το υποβοηθούμε. Μέχρις ότου φτάσουμε στο επιθυμητό επίπεδο. Αυτό που δικαιούται ο φορολογούμενος πολίτης. Προς συζήτηση.


REDMI NOTE 9 PRO - Άλλες συσκευές/Gadgets - Xiaomi-Miui.gr\nΙαν 14th 2021, 1:22pm\nθα ηθελα την βοηθεια σας καθώς είμαι νέος κάτοχος κινητου XIAOMI REDMI NOTE 9 PRO. Το αγόρασα 28/12/2020 και μετα απο μια εβδομάδα περίπου άρχισε να σβήνει μόνο του. Ξερετε γτ μπορεί να συμβαίνει αυτό?? Μπορεί να ευθύνεται κάποια ενημέρωση λογισμικού που έγινε?? Τι προτείνετε?\nΙαν 14th 2021, 1:28pm\nΔηλαδή κλείνει τελείως και μόλις το πιάσεις στο χέρι σου κάνει εκκίνηση από το μηδέν πατώντας το power;\nΤο πήρες καινούργια;\nΈφαγε κανένα χτύπημα; Βραχηκε;\nΙαν 14th 2021, 5:09pm\nΤο αγορα απο το skroutz. Oχι δεν εχει βραχεί. Δεν εχει πάθει απολύτως τίποτα. Σε επικοινωνία που είχα με το μαγαζί που το αγορασα μου είπαν να κάνω επαναφορα εργοστασιακών ρυθμίσεων γιατί μπορεί να φταίει κάποια αναβάθμιση. Δεν έχω ιδέα τι μπορεί να φταίει\nΙαν 14th 2021, 8:03pm\nΟ/H jmag7 έγραψε:\nΣε επικοινωνία που είχα με το μαγαζί που το αγορασα μου είπαν να κάνω επαναφορα εργοστασιακών ρυθμίσεων γιατί μπορεί να φταίει κάποια αναβάθμιση\nΔοκίμασε το για αρχή. Από εκεί ξεκινάμε πάντα για να καταλήξουμε στο πρόβλημα.\nHlias1970 - Ιαν 4th 2021, 6:19pm\nXNM - Δεκ 25th 2020, 9:57am\nΙαν 19th 2021, 1:08pm


Μπάσκετ – Sports Excellence\nΤο Τμήμα Αθλητικής Αριστείας – «Sports Excellence» (SE), υπό την επιστημονική επίβλεψη της Α Ορθοπαιδικής Κλινικής του Εθνικού και Καποδιστριακού Πανεπιστημίου Αθηνών (ΕΚΠΑ), διοργανώνει το 2ο Τουρνουά Καλαθοσφαίρισης για μαθητές Ειδικών Γυμνασίων, Λυκείων, ΕΝΕΕΓΥΛ και ΕΕΕΕΚ Αττικής. Τη διοργανωτική επίβλεψη του τουρνουά έχει η ΑΜΚΕ «Αναγέννηση & Πρόοδος», ενώ όλο το πρόγραμμα πραγματοποιείται με αποκλειστική δωρεά από το Ίδρυμα Σταύρος Νιάρχος (ΙΣΝ). Στόχος της αθλητικής εκδήλωσης είναι μέσα από τις προσαρμοσμένες κινητικές δραστηριότητες να δοθούν ερεθίσματα και ευκαιρίες σε όλους τους μαθητές ειδικής αγωγής να γνωρίσουν τον αθλητισμό, να συνεργαστούν και να αλληλοεπιδράσουν με τους προπονητές σε ένα προστατευμένο και ασφαλές περιβάλλον. Επιπλέον, μέσα από το πρόγραμμα θα παρέχεται η δυνατότητα αποτίμησης δεξιοτήτων των μαθητών σε μαθησιακό και κινητικό επίπεδο αξιοποιώντας τα διαδραστικά εκπαιδευτικά παιχνίδια της πλατφόρμας Kinems ενώ οι γονείς και οι εκπαιδευτικοί του σχολείου θα έχουν την ευκαιρία να ενημερωθούν για τη πρόοδο των μαθητών τους. Το όραμα μας είναι η συμμετοχή και η κοινωνική ενσωμάτωση μέσα από ίσες ευκαιρίες για αθλητισμό.\nΣε συνεργασία με το Κέντρο Πολιτισμού Ίδρυμα Σταύρος Νιάρχος (ΚΠΙΣΝ), προγραμματίζουμε την υλοποίηση του Τουρνουά Καλαθοσφαίρισης, το διάστημα Μάιος – Ιούνιος 2022, το οποίο θα λάβει μέρος στον προαύλιο χώρο του ΚΠΙΣΝ. Οι αγώνες θα διεξαχθούν σύμφωνα με τους κανονισμούς της Καλαθοσφαίρισης των Special Olympics και με κάποιες προσαρμογές όπου κρίνονται απαραίτητες για τη συμμετοχή των Ειδικών Σχολείων. Κανονισμοί Τουρνουά.\nΗ ομάδα αποτελείται από πέντε (5) βασικούς παίκτες και τρείς (3) αναπληρωματικούς. Οι ομάδες μπορούν να αποτελούνται από αγόρια και κορίτσια, και θα συνοδεύονται από το δηλωμένο υπεύθυνο – συνοδό της ομάδας. Η ομάδα μπορεί να αποτελείται από μαθητές με αναπηρία όπως Διαταραχή Αυτιστικού Φάσματος, Νοητική Αναπτυξιακή Αδυναμία, Εγκεφαλική Παράλυση, Νευρομυϊκές Παθήσεις.\nΔικαίωμα συμμετοχής έχουν όλοι οι μαθητές Ειδικών Σχολείων, σε μικτές ομάδες (αγόρια και κορίτσια) διαφόρων ηλικιακών γκρουπ (Τάξεις Γυμνασίων, Λυκείων, ΕΝΕΕΓΥΛ και ΕΕΕΕΚ). Η δήλωση συμμετοχής θα πρέπει να είναι ομαδική με συνολικό αριθμό οχτώ (8) μαθητών. Κάθε σχολείο μπορεί να δηλώσει συμμετοχή για όσες ομάδες επιθυμεί, αρκεί να συμπληρώνεται ο απαραίτητος αριθμός μαθητών για κάθε άθλημα.\nΌλες οι ομάδες καλούνται να ορίσουν έναν υπεύθυνο συνοδό της ομάδας, ο οποίος θα είναι υπεύθυνος για την οργάνωση, επικοινωνία και το συντονισμό των ομάδων. Η κάθε ομάδα θα πρέπει να έχει έγγραφη άδεια από το Διευθυντή του σχολείου για τη συμμετοχή της ομάδας στο τουρνουά. Για να είναι έγκυρη η δήλωση συμμετοχής της ομάδας, πρέπει να συμπληρωθεί πλήρως η ηλεκτρονική φόρμα συμμετοχής, με όλα τα στοιχεία των μαθητών και να συνοδεύεται από τα απαραίτητα δικαιολογητικά (υπεύθυνη δήλωση γονέα/κηδεμόνα και το έγκυρο αντίγραφο πιστοποιητικού υγείας του κάθε μαθητή). Όλες οι έγκυρες αιτήσεις συμμετοχής των ομάδων θα μπουν στην κλήρωση για τους επερχόμενους αγώνες. Η ημερομηνία της κλήρωσης θα ανακοινωθεί μετά το πέρας των δηλώσεων συμμετοχής των ομάδων.\nΗ δήλωση συμμετοχής της κάθε ομάδας θα πρέπει να υποβληθεί ηλεκτρονικά έως και 31.3.2022 από τον υπεύθυνο – συνοδό της ομάδας. Για τη δήλωση συμμετοχής πατήστε εδώ.


Κούγιας για Λιγνάδη: Πρόκειται για μια πλεκτάνη - Στόχος είναι η κυρία Μενδώνη και η κυβέρνηση\nΚούγιας για Λιγνάδη: Πρόκειται για μια πλεκτάνη – Στόχος είναι η κυρία Μενδώνη και η κυβέρνηση\n23 Φεβρουαρίου 2021 | 07:57\nΟ Αλέξης Κούγιας βρέθηκε στην εκπομπή «Ωρα Ελλάδος» του Open TV καθώς είναι συνήγορος του Δημήτρη Λιγνάδη και μίλησε για την υπεράσπιση του και για τις κατηγορίες που βαρύνουν τον σκηνοθέτη – ηθοποιό. «Ο κ. Λιγνάδης γνωρίζει τους δύο καταγγέλλοντες, μου μίλησε και για την 40χρονη που όσα μου είπε μου φαίνονται αναξιόπιστα».\nΌπως είπε ο κ. Κούγιας σύμφωνα με το ethnos.gr «μοναδικός στόχος είναι η κυρία Μενδώνη και η κυβέρνηση. Δεν είναι τυχαίο, όλο αυτό. Όλα αυτά έγιναν γιατί η κα Μενδώνη τα έβαλε με τα επιχειρηματικά κυκλώματα που εμπλέκονται με την ανάπλαση στο Ελληνικό…\nΟ κ. Λιγνάδης αρνείται τις κατηγορίες, πρόκειται για μια πλεκτάνη, ακραία πλεκτάνη. Το τι κάνει ο καθένας στη δική του ζωή δεν μας αφορά. Άλλο βιασμός, άλλο συνεύρεση. Αν είναι αλήθεια ο βιασμός είναι απεχθής και καταδικαστέα πράξη είτε πρόκειται για ανήλικο είτε για ενήλικο».\nΟ Αλέξης Κούγιας έδωσε και το στίγμα της υπερασπιστικής γραμμής που θα ακολουθηθεί καθώς όπως τόνισε «είναι απαράδεκτο το ένταλμα σύλληψης. Είναι απαράδεκτο όταν εκδίδεται για ανθρώπους που έχουν γνωστή κατοικία, όταν πρόκειται για υποθέσεις που έχουν γίνει προ δεκαετίας ή και περισσότερο. Ένταλμα σύλληψης εκδίδεται για υποθέσεις που τελούνται τώρα, για ανθρώπους που δεν έχουν γνωστή κατοικία και είναι ύποπτοι φυγής».


Οδοιπορικό στη Σέττα, το πιο ορεινό χωριό της Εύβοιας | Eviaportal.gr\nΑρχική/Τουρισμός/Οδοιπορικό στη Σέττα, το πιο ορεινό χωριό της Εύβοιας\nΟδοιπορικό στη Σέττα, το πιο ορεινό χωριό της Εύβοιας\nΣτο πλαίσιο της προβολής όλων των Δημοτικών και Κοινοτικών διαμερισμάτων του Δήμου Ερέτριας, ο Δήμος ξεκινά με το οδοιπορικό για τη Σέττα, που αποτελεί το πιο ορεινό χωριό της Εύβοιας. Ανάμεσα στα έλατα, τα ρυάκια, τα γραφικά εκκλησάκια βρίσκεται, στη νότια πλαγιά του Ξηροβουνίου, η Σέττα, ο πιο ορεινός οικισμός της Εύβοιας.\nΗ Σέττα έχει και έντονη πολιτιστική ζωή.\nΣτην Άνω Σέττα βρίσκεται το μικρό υπαίθριο θέατρο που έχτισε με τα χέρια του, στις αρχές της δεκαετίας του ‘80 ο ηθοποιός και δάσκαλος του Θεάτρου και του Λόγου, Νίκος Παπακωνσταντίνου. Με την σύζυγό του, επίσης ηθοποιό, Άννα Πολυτίμου έκτισαν το 750 θέσεων θέατρο, αντίγραφο του αρχαίου της Επιδαύρου.\nΤα εγκαίνια του θεάτρου τελέσθηκαν στις 15 Οκτωβρίου 1989, οπότε ανέβηκε και η τελευταία παράσταση που σκηνοθέτησε ο Νίκος Παπακωνσταντίνου, με τίτλο «ο Ηρακλής και το Λιαντάρι». Τους καλοκαιρινούς μήνες στο θέατρο της Σέττας φιλοξενούνται αξιόλογες θεατρικές παραστάσεις.\nΣπίτια χτισμένα με πέτρα, παραδοσιακές σκεπές, στενά δρομάκια που τη ροή τους διακόπτουν φυσικές πηγές, είναι η εικόνα που αντικρίζει ο επισκέπτης μόλις φθάνει στο πιο ορεινό χωριό της Εύβοιας.\nΣτη Σέττα η ομάδα «State of Nature Team» έχει κατασκευάσει ένα σπίτι cob, με βάση τη φυσική δόμηση που αξιοποιεί τοπικά, προσεκτικά επιλεγμένα και ανακυκλωμένα υλικά χρησιμοποιώντας απλά εργαλεία και τεχνικές.\nΑλλά και η Κάτω Σέττα έχει τη δική της ιστορία. Σύμφωνα με την παράδοση η πλατεία του χωριού, ονομάζεται «πλατεία Αετών». Κατά την Επανάσταση του 1821 οι κάτοικοι του χωριού, φοβούμενοι τους Τούρκους κρύφθηκαν στα γύρω βουνά. Για να τους εντοπίσουν οι Τούρκοι, έστειλαν ντελάλη καλώντας τους να επιστρέφουν στο χωριό, προκειμένου να Λειτουργηθούν στον ναό του Αγίου Κωνσταντίνου.\nΌσοι επέστρεψαν στο χωριό σφαγιάσθηκαν και τα κεφάλια τους πετάγονταν στην πλατεία του χωριού. Τις επόμενες μέρες, σύμφωνα πάντα με την παράδοση, αετοί και όρνια που κατέβηκαν από τα γύρω βουνά και έτρωγαν τα μέλη των σφραγισθέντων κατοίκων.\nΑπό αυτό το περιστατικό η πλατεία της Κάτω Σέττας ονομάσθηκε «Πλατεία των Αετών».\nΕκλεκτά εδέσματα, κρεατικά, κηνύγι, τηγανόψωμα, κρασί, λάδι, οπωροκηπευτικά, όλα από τους ντόπιους παραγωγούς, είναι τα βασικά συστατικά του γευστικού μενού που προσφέρουν στους ταξιδιώτες οι τέσσερις γραφικές ταβέρνες που λειτουργούν στη Σέττα.\nΆλλωστε, η παραγωγή οπωροκηπευτικών, ελιάς, κάστανου, μήλων, σύκων και ψυχανθών (τσάι, ρίγανη, κ.λ.π.) είναι η κύρια πηγή εσόδων των κατοίκων του πανέμορφου ορεινού χωριού.\nΛίγο έξω από τη Σέττα, το Ξηροβούνι κρύβει και ένα ακόμη μυστικό.\nΠρόκειται για το γνωστό “Σπήλαιο της Σέττας” με σταλαγμίτες, σταλακτίτες και λίμνες. Βρίσκεται στη θέση Λάμνα, 2,8 χιλιόμετρα από την Αμπουδιώτισσα Το 1986 τα μέλη της Ελληνικής Σπηλαιολογικής Εταιρείας εξερεύνησαν το πρώτο τμήμα του σπηλαίου.\nΤο Μάιο του 2004 κατά τη διάρκεια εκπαιδευτικού σεμιναρίου ανακαλύφθηκε νέο τμήμα του σπηλαίου με πλούσιο σπηλαιοθεματικό διάκοσμο ενώ η παρουσία νερού σε ένα από τα επίπεδά του έχει δημιουργήσει λίμνες και γκουρ. Το σπήλαιο έχει υγρασία 95% , θερμοκρασία 16ο κελσίου και παρουσιάζει έντονη σταγονοροή ή ακόμη και ροή νερού από την οροφή. Εκτείνεται σε τρία επίπεδα , έχει συνολικό εμβαδόν 400 τμ. και βάθος 90 μέτρα.\nΣτη Σέττα βρίσκεται επίσης και το βαθύτερο βάραθρο στην Εύβοια, ο “Βόλαθρος”, με κατακόρυφο βάθος περίπου 120 μέτρα. Το στόμιο του είναι σχεδόν κυκλικό, με διαστάσεις 25×20 μέτρα, ο δε πυθμένας του είναι ελαφρά μεγαλύτερος.\nΚατεβαίνοντας το βάραθρο των 120μέτρων φτάνουμε στον πυθμένα που σχηματίζει σάρα με ύψος 10μ. Στο τέλος της σάρας υπάρχει μικρή αίθουσα 3-4 μέτρων με σταλακτίτες και απολιθωμένα κόκαλα.\nΠώς θα φτάσετε στη Σέττα:\nΣτο Δήμο Ερέτριας μπορείτε να φτάσετε, μέσω του ferry boat που εκτελεί καθημερινά δρομολόγια Ωρωπός – Ερέτρια και από εκεί να κατευθυνθείτε προς την Αμάρυνθο.\nΓια περισσότερες πληροφορίες καθώς και για δρομολόγια μπορείτε να απευθυνθείτε στα εξής τηλέφωνα: Πρακτορείο Ερέτριας 22290 64990 και Λιμεναρχείο Ωρωπού 22950 37270.\nΚάθε Δευτέρα και Παρασκευή στις 13.30 υπάρχει δρομολόγιο του ΚΤΕΛ Ευβοίας που συνδέει τη Χαλκίδα με τη Σέττα.\nΓια περισσότερες πληροφορίες μπορείτε να επικοινωνήσετε με το ΚΤΕΛ Ευβοίας 22210 20400.\nΤαβερνάκια με εκλεκτά μεζεδάκια:\nevportal2013-01-08T18:21:55+02:008 Ιανουαρίου 2013, 18:21|Categories: Τουρισμός| Περιοχή: Δήμος Ερέτριας |


Η αλήθεια που είπε για εμάς ο Αρχιεπίσκοπος Αμερικής Δημήτριος\nΓράφτηκε από τον/την Εθνικός Κήρυκας. 27/06 21:47\nΤου Εκδότη Αντώνη Η. Διαματάρη\nΠραγματικά χαίρομαι που ο Αρχιεπίσκοπος κ. Δημήτριος διαψεύδει, και μάλιστα, κατά πρωτοφανή -αν όχι αποκαλυπτικό για τον ίδιο- τρόπο, το δημοσίευμά μας, σύμφωνα με το οποίο διεμήνυσε μέσω του αντιπροέδρου τού Αρχιεπισκοπικού Συμβουλίου, κ. Γεωργίου Τσαντίκου, την απειλή στάσης -ανταρσίας- σε βάρος του Οικουμενικού Πατριαρχείου.\nΚαι χαίρομαι, άσχετα με το γεγονός ότι εξαναγκάστηκε από το Πατριαρχείο να δηλώσει όρκους πίστης σ' αυτό: «...η ιερά Αρχιεπισκοπή Αμερικής και ο Σεβασμιώτατος Αρχιεπίσκοπος Γέρων Αμερικής κ. Δημήτριος», είπε, «είναι σταθερά και αταλάντευτα προσηλωμένοι στην υπηρεσία και διακονία του λαού του Θεού στις Ηνωμένες Πολιτείες, υπό την σκέπη και αγάπη της Μητρός Εκκλησίας, του Οικουμενικού μας Πατριαρχείου Κωνσταντινουπόλεως».\nΤο αποτέλεσμα μετρά.\nΑν δεν το διέψευδε, πώς θα μπορούσε να συνεχίσει -για όσο συνεχίσει- ως εκπρόσωπος του Πατριαρχείου στην Αμερική;\nΘλιβόμαστε ειλικρινά για την δύσκολη κατάσταση στην οποία ο ίδιος ο Αρχιεπίσκοπος έχει θέσει τον εαυτό του, αν και τον είχαμε με ευγένεια προτρέψει από την στήλη αυτή, με πρωτοσέλιδο δημοσίευμα, από τον Οκτώβριο, να περισώσει ό,τι μπορούσε από την φήμη του, να αποφύγει όλη αυτή την περιπέτεια, σ' αυτή την ηλικία, να αναλάβει την ευθύνη που του αναλογεί και να εφησυχάσει.\nΠερισσότερο όμως απ' όλα και όλους θλιβόμαστε για την Ομογένεια και για την εικόνα που έχει δημιουργηθεί διεθνώς σε βάρος της.\nΟ Αρχιεπίσκοπος κ. Δημήτριος είπε και μια αλήθεια στην ανακοίνωση που έβγαλε, με την οποία μας δίνει την ευκαιρία να βάλουμε ορισμένα πράγματα στη θέση τους.\nΜας κατηγορεί ότι ασκούμε κριτική στην ηγεσία της Εκκλησίας για «πολλά χρόνια».\n«...Είναι απλώς συνέχεια της γνωστής και από κάθε άποψη απαράδεκτης τακτικής την οποία η εν λόγω εφημερίδα ακολουθεί επί πολλά χρόνια».\nΕίναι πράγματι γεγονός γνωστό, ελπίζω σε όλους, ότι ο «Εθνικός Κήρυκας», ασκεί κριτική, για πολλά χρόνια, στην ηγεσία της Αρχιεπισκοπής μας, όπως οφείλει να κάνει, όταν φυσικά πρέπει, στην καθεμία για διαφορετικούς λόγους.\nΣυγκεκριμένα, στην περίπτωση του αείμνηστου Αρχιεπισκόπου Ιακώβου γιατί, ενώ πιστεύαμε ότι θα μπορούσε να δημιουργήσει ένα ισχυρό σύστημα ομογενειακής Παιδείας, και ότι θα μπορούσε να περιφρουρήσει την χρήση της ελληνικής γλώσσας, δεν το έκανε.\nΚαι είναι κρίμα γιατί, όπως τότε πιστεύαμε -και επαληθεύτηκε από τα μετέπειτα γεγονότα- ήταν ο μόνος που θα μπορούσε να το κάνει, λόγω του κύρους του και της ισχυρής προσωπικότητας που διέθετε.\nΟσον αφορά τον Σπυρίδωνα, σταθήκαμε απέναντί του γιατί από νωρίς φάνηκε πως, ενώ διέθετε σημαντικά προσόντα, ήταν -λόγω χαρακτήρα- ακατάλληλος για την Αρχιεπισκοπή Αμερικής.\nΚαι βέβαια δικαιωθήκαμε.\nΤώρα όσον αφορά τον κ. Δημήτριο, ο «Εθνικός Κήρυκας» υποστήριξε την υποψηφιότητά του για την Αρχιεπισκοπή ως τον πλέον κατάλληλο μεταξύ των άλλων υποψηφίων και τον στήριξε περίπου για τα πρώτα 5 χρόνια της θητείας του, παρά το γεγονός ότι άρχισαν να γίνονται εμφανείς από πολύ νωρίτερα οι μεγάλες ελλείψεις του.\nΘελήσαμε όμως να εξαντλήσουμε όλα τα περιθώρια, να του δώσουμε κάθε ευκαιρία.\nΧτυπήσαμε τον κώδωνα του κινδύνου πολλές φορές, τον προειδοποιήσαμε ότι η πολιτική που ακολουθούσε οδηγούσε σε αδιέξοδο.\nΔεν προσποιούμαστε τους προφήτες. Δεν χρειάζεται όμως να είναι κανείς προφήτης για να καταλάβει τη σημασία μερικών απλών αριθμών, όπως ότι όταν αυξάνεις ανεξέλεγκτα τα έξοδά σου, σε χρόνους δύσκολους για τις κοινότητές μας, αργά ή γρήγορα θα οδηγηθείς σε αδιέξοδο.\nΚαι δεν χρειάζεται να είναι κανείς προφήτης για να καταλάβει ότι δεν μπορεί η επιβίωση της Αρχιεπισκοπής να εξαρτάται από την γενναιοδωρία μίας χούφτας ανθρώπων, χωρίς να λαμβάνει μέτρα να αυξήσει τα έσοδά της με την πνευματικότητα και τα προγράμματα που θα φέρουν τον κόσμο πίσω στην Εκκλησία.\nΟμολογούμε ότι έχει δίκαιο ο κ. Δημήτριος. Οντως ακολουθήσαμε αυτή την πολιτική, από αγάπη όμως, σεβασμό και ευγνωμοσύνη στην Ομογένεια, το αγνό θρησκευτικό αίσθημα της οποίας έγινε αρκετές φορές αντικείμενο άγριας εκμετάλλευσης.\nΔεν κάναμε τίποτα περισσότερο από την δουλειά μας. Και δεν ζητήσαμε απολύτως τίποτα σε αντάλλαγμα, ούτε βέβαια από την Αρχιεπισκοπή η οποία, όχι μόνο δεν μας στήριξε, όπως όφειλε να κάνει ως την μόνη ημερήσια ελληνόγλωσση εφημερίδα του Απόδημου Ελληνισμού, που αν μη τι άλλο συμβάλλει στη διατήρηση της γλώσσας και της θρησκείας μας, αλλά αντίθετα μας πολέμησε -και μας πολεμά- λυσσαλέα, λες και θα κερδίσει η ίδια, αν κλείσουμε εμείς τις πόρτες μας.\nΑλλά, βέβαια, σε αντίθεση με όσα ο Σεβασμιώτατος ανέμενε, ούτε λυγίσαμε και ούτε στερηθήκαμε της συμπαράστασης και υποστήριξης της Ομογένειας.\nΑν ο «Εθνικός Κήρυκας» έχει κάποιο συμφέρον, αυτό είναι ταυτόσημο με το συμφέρον της Αρχιεπισκοπής μας και της Ομογένειας.\nΓιατί είναι προς το συμφέρον όλων μας -ηθικό, εθνικό και υλικό- να επικρατεί η ενότητα, να υπάρχει μία ισχυρή εκκλησιαστική εξουσία που να εμπνέει και να καθοδηγεί, να ανοίγει δρόμους στη διατήρηση της ταυτότητάς μας, να είμαστε περήφανοι γι' αυτό που είμαστε, γι' αυτό που εκπροσωπούμε.\nΑντίθετα, η χρεοκοπία της Αρχιεπισκοπής ζημιώνει βαθύτατα την Ομογένεια, πέρα και πάνω από το υλικό μέρος:\nΜας εκθέτει στα μάτια των παιδιών μας, με αποτέλεσμα να τα κρατά μακριά από την Εκκλησία.\nΜας εκθέτει στα μάτια των Ελλήνων διεθνώς και μας εκθέτει στα μάτια της γενικότερης κοινωνίας.\nΑυτά Σεβασμιώτατε προσπαθούσαμε για «πολλά χρόνια» να αποτρέψουμε με την κριτική που σας ασκούσαμε. Αυτά και πολλά άλλα.\nΚαι αντί να μας ευχαριστείτε, μας επιτίθεστε αγρίως.\nΑν ποτέ σας ζητήσαμε βοήθεια, αν ποτέ ασκήσαμε κριτική ανέντιμα, έστω αν ποτέ σας ανέφερα τις προκλήσεις που εμείς, ως εφημερίδα, αντιμετωπίζουμε, δεν έχετε παρά να βγείτε και να μας καταγγείλετε.\nΓνωρίζετε όμως πολύ καλά, όπως το γνώριζαν και οι προκάτοχοί σας, ότι κάτι τέτοιο ποτέ δεν συνέβη και ποτέ δεν πρόκειται να συμβεί -τουλάχιστον όσο εμείς θα βρισκόμαστε στο τιμόνι αυτού του ιστορικού Ιδρύματος του Ελληνισμού, του 103άχρονου «Εθνικού Κήρυκα».


ΝΕΟ ΕΠΙΔΟΤΟΥΜΕΝΟ ΠΡΟΓΡΑΜΜΑ VOUCHER ΤΟΥ ΟΑΕΔ ΓΙΑ 80.000 ΑΝΕΡΓΟΥΣ ΑΝΩ ΤΩΝ 18 ΕΤΩΝ!\nΠαρασκευή, 08 Απριλίου 2022 16:43\nΕγκρίθηκε από τον ΟΑΕΔ η δράση με τίτλο «Προγράμματα αναβάθμισης δεξιοτήτων και επανακατάρτισης σε κλάδους υψηλής ζήτησης με έμφαση στις ψηφιακές και πράσινες δεξιότητες». Στόχος του έργου αποτελεί η παροχή υπη\nΠαρασκευή, 17 Δεκεμβρίου 2021 17:43\nΤo ΚΔΒΜ ΣΑΛΜΑΣ ΒΑΣ. ΙΩΑΝΝΗΣ - SIGMA ΠΛΗΡΟΦΟΡΙΚΗ υλοποιεί το παρακάτω πρόγραμμα κατάρτισης. «Συμβουλευτική, Υποστήριξη, Κατάρτιση, Πιστοποίηση και Προώθηση στην Απασχόληση Ανέργων ηλικίας 30-49 ετών σε τεχνικές\nΕΠΙΤΥΧΟΝΤΕΣ ΑΚΑΔΗΜΑΪΚΟΥ ΕΤΟΥΣ 2020 – 2021\nΠέμπτη, 02 Σεπτεμβρίου 2021 17:48\nΕΠΙΤΥΧΟΝΤΕΣ ΑΚΑΔΗΜΑΪΚΟΥ ΕΤΟΥΣ 2020 – 2021 ΣΥΝΟΛΟ ΕΠΙΤΥΧΟΝΤΩΝ ΜΑΘΗΤΩΝ → 216 ΑΠΟ ΤΟΥΣ ΟΠΟΙΟΥΣ ΕΝΗΛΙΚΕΣ → 148 Δείτε το αρχείο επιτυχόντων για όλες τις γλώσσες ΕΔΩ\nΣεμινάρια εκπαίδευσης και πιστοποίησης ελεγκτών ΚΤΕΟ\nΠέμπτη, 15 Ιουλίου 2021 21:09\nΤο Πιστοποιημένο από το Υπουργείο Μεταφορών (Αρ. Έγκρισης 212706/21) Κέντρο Επιμόρφωσης Υποψήφιων Ελεγκτών ΚΤΕΟ όλων των κατηγοριών οχημάτων ΚΔΒΜ1 ΙΩΑΝΝΗΣ ΣΑΛΜΑΣ SIGMA ΠΛΗΡΟΦΟΡΙΚΗ υλοποιεί πρόγραμμα επαγγελματι\nΥπηρεσίες Συμβουλευτικής & Επαγγελματικός Προσανατολισμός


40A 2000W PWM DC Ελεγκτής κινητήρα Διακόπτης αντίστροφης ταχύτητας Εμπρός και όπισθεν Ρυθμιστής ταχύτητας κινητήρα RC Αντιστροφή διακόπτης ελέγχ Κριτικές - Banggood Ελληνικά Online Shopping\nΕξαιρετική ποιότητα. Δουλεύοντας ωραία με το φουσκωτό καγιάκ μηχανή μου (έλεγχος κινητήρα ανεμιστήρα ψυγείου) χρησιμοποιώντας 40 αμπέρ μπαταρία αυτοκινήτου\nΘα ήθελα τα λεφτά μου πίσω, και η συσκευή θα επιστρέψει στον αποστολέα.\nΤο προϊόν ήταν όπως αναμενόταν. Από το Μπάνγκγκουντς και το κινέζικο ταχυδρομείο όλα πήγαν καλά. Η μεταφορά στο Ταχυδρομικό Σύστημα της Μποτσουάνα ήταν εφιάλτης. Έμεινε για εβδομάδες στο τελωνείο, αλλά λέω ότι δεν έφταιγε ο Μπάνγκουντς. Το μόνο που ζητώ είναι ένα τεχνικό φύλλο με το προϊόν και ένα διάγραμμα καλωδίωσης. Για παράδειγμα, τα καλώδια του αντιστρόφως διακόπτη και του ποτενσιόμετρου είναι χρώματα και δεν ξέρω πού θα πρέπει να συνδέονται. Κατά τα άλλα όλα καλά. Έχω αγοράσει αρκετές φορές από το Μπάνγκουντ και η ποιότητα είναι σπουδαία και η κινεζική τεχνολογία είναι χρόνια μπροστά από το πλήθος.\nΕίναι ακόμα καλό προϊόν, απλά εύχομαι να υπήρχε μια στροφή γκάζι γι' αυτό. Μόλις δοκίμασα μια γραμμική αντίσταση για το γκάζι, αλλά δεν δουλεύει καλά, ίσως θα έπρεπε να είναι λογαριθμική αντιστάτρια.\nΑγόρασα δύο από αυτά. Μόνο το ένα δούλευε και το άλλο δεν άντεχε άλλο\nΑνάγκη διαγραμμάτων εισόδου και εξόδου - δεν κατανοούν πού να συνδέσουν τον κινητήρα και πού να συνδέσουν τον συσσωρευτή\nΚαλό προϊόν, όπως και στην περιγραφή. Θα προτείνω!!\nCHIHAI MOTOR 24V 350rpm Κινητήρας μείωσης άξονα βίδας Μοτέρ DC\n5Pcs Geekcreit® PWM DC Motor Speed Controller Speed Switch Module 6V / 12V / 24V / 28V 3A 1203B


ΦΕΚyou ΣΥΡΙΖΑ, Τράπεζες και Εγγυήσεις του Ελληνικού Δημοσίου Νο 27 – ΦΕΚyou\nΣΥΡΙΖΑ, Τράπεζες και Εγγυήσεις του Ελληνικού Δημοσίου Νο 27\nΤο δέκατο πέμπτο ΦΕΚ της πρώτης κυβέρνησης ΣΥΡΙΖΑ-ΑΝΕΛ που αφορά ποσά παροχής εγγυήσεων του Ελληνικού Δημοσίου προς τις τράπεζες. Η εικοστή έβδομη απόφαση (από τις 30 συνολικά) αφορά στην παροχή εγγύησης για κάλυψη ομολογιακού δανείου εκδόσεως της τράπεζας με την επωνυμία «Τράπεζα Πειραιώς Α.Ε.» για συνολικό ποσό 1.050.000.000 ευρώ, με την υπογραφή του τότε υφυπουργού οικονομικών (ΥΑ).\nΝόμος 3723 / 9 Δεκεμβρίου 2008. Μπορείτε να κατεβάσετε το νόμο πατώντας εδώ νόμος 3723/2008\nΦύλλο Εφημερίδας της Κυβερνήσεως (Φ.Ε.Κ.): Β 1716/ 17 Αυγούστου 2015. Ημερομηνία υπογραφής της ΥΑ: 5 Αυγούστου 2015. Αρμόδιος υφυπουργός οικονομικών-υπογραφή: Δημήτριος Μάρδας. Μπορείτε να κατεβάσετε το ΦΕΚ πατώντας εδώ ΦΕΚ Β 1716/2015


Η σφαγή των αμνοεριφίων - Vigla\nΗ σφαγή των αμνοεριφίων\nΛίγο πολύ όλοι είχαμε, έχουμε παρατηρήσει, ιδιαίτερα στο κέντρο της Αθήνας, έναν εργάτη του δήμου να σκάβει και τρεις να εποπτεύουν. Εκατοντάδες οι νεοπροσλαμβανόμενοι, ασφαλώς με κριτήρια πελατειακά και με νομικίστικες φόρμουλες, που δεν άντεχαν σε νομική αξιολόγηση. Η ανάγκη να συντηρηθεί το πολιτικό καθεστώς είναι πάντοτε πολύ μεγαλύτερη και πολύ σπουδαιότερη από την αξιοκρατία και την πρόοδο της χώρας. Τα πακέτα των δισεκατομμυρίων ευρώ της Ε.Ε. για την ανάπτυξη με ορθολογικό τρόπο διατέθηκαν, σπαταλήθηκαν και για όλους αυτούς τους άνισους διορισμούς, αρκετοί εκ των οποίων υποψηφίων διέθεταν μεν τα προσόντα, όμως θα έπρεπε να έχουν και την απαραίτητη κομματική ταυτότητα ή άλλου είδους λυσιτελή σύνδεση.\nΜ’ αυτόν τον τρόπο δημιουργήθηκε ένας τεράστιος μηχανισμός παραγωγής υπαλλήλων, μεταφερόμενος και διαρκώς διογκούμενος στον επόμενο δήμαρχο. Αποτέλεσμα οι δήμοι, με λίγες δακτυλοδεικτούμενες εξαιρέσεις, να είναι κατάχρεοι, κυρίως όμως ένεκα της αλόγιστης σπατάλης, διασπάθισης των πόρων προς άλλες κατευθύνσεις, οι οποίες οδηγούσαν σε συναλλαγή και πλουτισμό διαφόρων τρωκτικών παραγόντων που κατακλύζουν τους χώρους αυτούς.\nΚαλός δήμαρχος εθεωρείτο όποιος τηρούσε τις υποσχέσεις του όσον αφορά τις προσλήψεις. Αλλωστε, η κυβέρνηση μεριμνούσε πάντοτε να χαρίζει τα διογκωμένα χρέη τους, προκειμένου να γίνει μια νέα αρχή. Αρκούσε μια απλή τροπολογία, ιδιαίτερα παραμονές των εκλογών, όπως τόσες άλλες χαριστικές διατάξεις, για ομάδες, συνεταιρισμούς, προβληματικές επιχειρήσεις.\n«Σόι πάει το βασίλειο» και έτσι, όλοι αυτοί οι «δικοί μας άνθρωποι» κατόρθωσαν να επιβιώνουν σε βάρος του κράτους, δηλαδή ημών των φορολογουμένων και να επιχαίρουν γι’ αυτά τα κατορθώματά τους. Αν χρειαζόταν, υπήρχαν και οι κρατικές τράπεζες που ασυλλόγιστα, με εντολές αυτών που τους διόριζαν, ανελάμβαναν αυτό το θεάρεστο έργο, δηλαδή της χορήγησης θαλασσοδανείων, με κρατική εγγύηση.\nΤα υπερχρέη του Δημοσίου δεν άφηναν πολλά περιθώρια περαιτέρω ελιγμών. Υπουργοί και δήμαρχοι δεν ήθελαν να αναλάβουν την ευθύνη αξιολόγησης, που θα οδηγούσε στις απολύσεις των μη ικανών, κάτι που θα διευκόλυνε την όλη κατάσταση. Πιθανότατα οι μη ικανοί ήταν της δικής τους επιλογής και συνεπώς εξαιρούνται.\nΗρθε όμως η ώρα της τρόικας και της τήρησης του υπογραφέντος Μνημονίου, που προέβλεπε και απολύσεις στο Δημόσιο. Ο χρόνος πίεζε ασφυκτικά και κάποιοι έπρεπε να δοθούν, να θυσιασθούν.\nΕτσι φθάσαμε στην ώρα των οριζόντιων απολύσεων, αντί των διαρθρωτικών αλλαγών, τις οποίες ακούμε, αλλά δεν βλέπουμε.\nΠροφανώς οι «κουτόφραγκοι» έμαθαν το παιχνίδι και το παίζουν καλύτερα από τους ντόπιους. Ετσι, λοιπόν, παραμονές καταβολής της δόσης με υποδόσεις, επανέρχονται στην πιστή εφαρμογή του Μνημονίου, βέβαιοι όντες ότι υπό τη συγκεκριμένη απειλή θα ληφθούν τα επώδυνα μέτρα, που οι ίδιοι ψήφισαν.\nΕτσι λοιπόν κάποιοι θα την πληρώσουν και μάλιστα με τρόπο ακραίο, όπως είναι η απώλεια της εργασίας για κάποιες χιλιάδες εργαζομένων. Χωρίς αξιολόγηση, γιατί δεν έχουν μάθει να κάνουν αξιολόγηση, ούτε και θέλουν να μάθουν. Ούτε βεβαίως και μπορούν να εμπιστευθούν αυτούς, που μοναδική τους έγνοια είναι η επανεκλογή τους, μέσω των γνωστών υποσχέσεων ακόμη και σήμερα. Ο νους τους, άλλωστε, είναι προσηλωμένος προς αυτήν την κατεύθυνση. Κατά κύριο λόγο.\nΗ φράση «Αυτό δεν γίνεται» σπάνια ηχεί από το στόμα πολιτευόμενου, όσο υπερβολικό κι αν είναι το αίτημα. Ταιριάζει περισσότερο το «θα δούμε». Ετσι έμαθε ο ένας τον άλλο και κυρίως ο πολιτευόμενος που επιθυμεί, ακόμη και με το ζόρι, να σώσει τον τόπο του.\nΣε κάθε όμως στοιχειωδώς ευνομούμενη χώρα, όπου οι νόμοι εφαρμόζονται και δεν καταστρατηγούνται ή διαγράφονται, υπάρχει μία τιμωρία για όσους διασπαθίζουν το δημόσιο χρήμα. Ο τρώσας και ιάσεται!\nΕδώ όμως ακολουθείται το αντίστροφο. Οι άρχοντες μένουν στο απυρόβλητο νομικών συνεπειών, στο διοικητικό, αστικό και ποινικό πεδίο, για να συνεχίσουν το κοινωφελές τους έργο των προσλήψεων, με άλλη «νομική» φόρμουλα, οι δε υπ’ αυτών προσληφθέντες οδηγούνται στην άβυσσο της ανεργίας. Αμνοί και ερίφια. Ολοι μαζί! Διόλου τυχαίο που διεκδικήσαμε και καταφέραμε, χωρίς δυσκολία, να ανεβούμε στην πρώτη θέση, μεταξύ των ευρωπαϊκών χωρών, στη διαφθορά…\n* Ο κ. Δ. Χ. Παξινός είναι πρώην πρόεδρος ΔΣΑ.\nPrevious article Το κόστος των ρουσφετολογικών προσλήψεων\nNext article Athens Voice – Edito 445


Διαγωνισμός ΕΣΔΔΑ: Σε αυτά τα μαθήματα εξετάζονται οι υποψήφιοι, έτσι θα γίνει η βαθμολόγηση (ΦΕΚ) | ΕΙΔΗΣΕΙΣ\nΔημοσιεύθηκε στην Εφημερίδα της Κυβέρνησης η απόφαση, με την οποία ρυθμίζονται διαδικαστικά θέματα διεξαγωγής του εισαγωγικού διαγωνισμού της Εθνικής Σχολής Δημόσιας Διοίκησης και Αυτοδιοίκησης (ΕΣΔΔΑ).\nΤο ΦΕΚ περιγράφει τα διαδικαστικά για τις φετινές εξετασεις της ΕΣΔΔΑ, αναλυτικά τα μαθήματα που θα δώσουν οι υποψήφιοι αλλά και τον τρόπο βαθμολόγησης.\nΗ βαθμολόγηση κάθε γραπτού δοκιμίου των ενοτήτων «Οργάνωση και Λειτουργία του Κράτους», «Μικροοικονομική - Μακροοικονομική και Δημόσια Οικονομική» και «Δημόσια Διοίκηση και Διακυβέρνηση», καθώς και των ενοτήτων «Γνώσεις και Δεξιότητες» και «Ξένη Γλώσσα» γίνεται από δυο (2) βαθμολογητές, που ορίζονται για κάθε ενότητα από την Κ.Ε.Ε. Για την ενότητα «Γνώσεις και Δεξιότητες», η βαθμολόγηση γίνεται με βάση τις προκαθορισμένες από την Ε.Ε.Θ. ορθές απαντήσεις. Η βαθμολόγηση των γραπτών δοκιμίων της ενότητας «Φάκελος επίκαιρου θέματος» γίνεται από δύο (2) βαθμολογητές που ορίζονται για κάθε θεματική ενότητα από την Κ.Ε.Ε.\nΗ προφορική επίδοση των υποψηφίων στην ενότητα «Δημόσια Διοίκηση και Διακυβέρνηση» βαθμολογείται από την πενταμελή επιτροπή αξιολόγησης.\nΗ κλίμακα της βαθμολογίας για όλες τις ενότητες και των δύο σταδίων του διαγωνισμού ορίζεται από μηδέν (0) έως πενήντα (50). Υποψήφιος που δεν πέτυχε τη βάση τριάντα (30) σε οποιαδήποτε από τις δοκιμασίες του πρώτου σταδίου δεν έχει δικαίωμα συμμετοχής στην εξεταστική διαδικασία του δευτέρου σταδίου. Υποψήφιος που δεν πέτυχε τη βάση τριάντα (30) σε οποιαδήποτε\nαπό τις γραπτές δοκιμασίες ή στην προφορική δοκιμασία της ενότητας «Δημόσια Διοίκηση και Διακυβέρνηση», απορρίπτεται.\nΟ μέσος όρος των πέντε βαθμολογητών στην προφορική εξέταση αποτυπώνει την επίδοση του υποψηφίου στη συγκεκριμένη ενότητα. Ο μέσος όρος των δύο βαθμολογητών αποτυπώνει την επίδοση του υποψηφίου στις γραπτές ενότητες, εφόσον η διαφορά των δυο βαθμών δεν είναι μεγαλύτερη από δέκα (10) μονάδες. Σε περίπτωση που υπάρχει διαφορά βαθμών μεγαλύτερη των δέκα (10) μονάδων, η βαθμολόγηση\nγίνεται από τρίτο βαθμολογητή, που ορίζεται επίσης από την Κ.Ε.Ε., υπό την προϋπόθεση της βαθμολόγησης τουλάχιστον του ενός βαθμολογητή με βαθμό της βάσης και άνω.\nΌταν το γραπτό υποψηφίου για την εισαγωγή στην ΕΣΔΔΑ βαθμολογείται από τρίτο βαθμολογητή, τελικός βαθμός είναι ο μέσος όρος των βαθμών και των τριών βαθμολογητών.\nΟι βαθμολογητές δεν επιτρέπεται να αξιολογούν την επίδοση των υποψηφίων σε οποιαδήποτε από τις εξεταζόμενες ενότητες του εισαγωγικού διαγωνισμού της ΕΣΔΔΑ με διαφορετική από την οριζόμενη βαθμολογική κλίμακα.\nΕπανεξέταση ή αναβαθμολόγηση του γραπτού δοκιμίου, πέραν της προβλεπόμενης λόγω βαθμολογικής απόκλισης μεταξύ πρώτου και δεύτερου βαθμολογητή άνω των δέκα (10) μονάδων, δεν επιτρέπεται.\nΤελευταία τροποποίηση στις 05/07/2021 - 13:48


Τσέλο Τόρρες: "Περιμένουμε την απάντηση της Μπόκα για να μείνω στην Πάφο" - Αθλητικά\nHome ΚΕΝΤΡΙΚΗ ΣΕΛΙΔΑ Τσέλο Τόρρες: “Περιμένουμε την απάντηση της Μπόκα για να μείνω στην Πάφο”\nΤσέλο Τόρρες: “Περιμένουμε την απάντηση της Μπόκα για να μείνω στην Πάφο”\nΔηλώσεις σε μέσα της πατρίδας του έκανε ο Αργεντινός επιθετικός της Πάφος FC Μαρτσέλο Τόρρες. Ο νεαρός ποδοσφαιριστής αναφέρθηκε στο μέλλον του και για το γεγονός ότι ο δανεισμός στην Κυπριακή ομάδα από την Μπόκα Τζούνιορς έληξε.\nΔιαβάστε αναλυτικά όσα ανάφερε:\nΓια το μέλλον του: “Θα ήθελα να έχω μία δεύτερη ευκαιρία εδώ (Πάφο) γιατί ξέρω τι μπορώ να αποδείξω. Είχα μία δύσκολη χρονιά λόγω τραυματισμών, αλλά έβαλα κάποια γκολ και έδωσα μερικές ασίστ. Η Πάφος θέλει να με κρατήσει και περιμένουμε την απάντηση της Μπόκα Τζούνιορς για ένα νέο δανεισμό. Το σημαντικό είναι ότι με αγαπούν εδώ και θα βρούμε ένα τρόπο για να μείνω”.\nΓια το ενδεχόμενο να επιστρέψει στην Μπόκα: “Στην Πάφο θα έχω ευκαιρία να αγωνιστώ και να δείξω ποιος είμαι, αλλά αυτό εξαρτάται από την Μπόκα. Αν μου πουν ότι πρέπει να επιστρέψω γιατί με χρειάζονται, προφανώς και θα το κάνω. Μου αρέσει πολύ στην Μπόκα. Ας ελπίσουμε ότι όταν θα επιστρέψω θα μου δοθεί η ευκαιρία που δεν πήρα ως τώρα.\nPrevious articleΣυνεχίζει στη Νέα Σαλαμίνα ο ΠΑΦΙΤΗΣ γυμναστής!\nNext articleΣυνεχίζονται οι συναντήσεις της ΚΟΠ με τις Ακαδημίες\n“Πετάει” για Λετονία η Πάφος FC!\nΜπόουλινγκ (Πάφος): Το “σήκωσαν” οι Cops!!\nΈγινε ο πρώτος αγώνας στο ολοκαίνουριο γήπεδο της Τίμης! (εικ)


Survivor:Η ανακοίνωση του Λιανού (vid)\nΜια ανακοίνωση ανατρέπει τα δεδομένα, στο Survivor αυτής της εβδομάδας.\nΟι παίκτες του Survivor έφτασαν στον στίβο μάχης, έτοιμοι για τον νέο τους αγώνα, όμως πριν ξεκινήσουν, ο Γιώργος Λιανός είχε να τους κάνει μια σημαντική ανακοίνωση. Λόγω των ημερών κανείς παίκτης δεν θα αποχωρήσει αυτή την εβδομάδα από το Survivor.\nΟ Γιώργος Λιανός, λίγο πριν οι παίκτες μπουν στον στίβο μάχης, ανακοίνωσε ότι δεν θα υπάρξει αποχώρηση αυτή την εβδομάδα. Survivor\n«Πρόκειται ουσιαστικά για μια έκπληξη λόγω των ημερών. Επειδή θέλουμε κι εμείς να κινηθούμε σε εορταστικό πνεύμα, αυτή την εβδομάδα, από το Survivor δεν θα αποχωρήσει κανένας παίκτης.» ανέφερε συγκεκριμένα ο Γιώργος Λιανός.\nΕνώ ανακοίνωσε στη συνέχεια πως το έπαθλο ήταν φυσικά ένα πασχαλινό τραπέζι το οποίο μεταξύ άλλων συμπεριλάμβανε και ένα σουβλιστό κατσικάκι που θα έψηναν οι ίδιοι.\nΦυσικά οι παίκτες ξέσπασαν σε χειροκροτήματα και οι Διάσημοι που ήταν οι νικητές του επάθλου το πανηγύρισαν δεόντως!\nΟ Νίκολας Κέιτζ έγινε… σνακ και λέγεται «Νόστιμο…


Τι οδηγίες έχουν δοθεί από την ηγεσία στους λιμενικούς στο Αιγαίο; | Eptanews.gr\nΤι οδηγίες έχουν δοθεί από την ηγεσία στους λιμενικούς στο Αιγαίο;\n«Οι υπηρετούντες και αποσπασμένοι συνάδελφοι στο Ανατολικό και Βόρειο Αιγαίο, που επιχειρούν νυχθημερόν τι μέτρα προστασίας να πάρουν; Τι οδηγίες έχουν δοθεί από την ηγεσία;» είναι το ερώτημα που θέτει ο Γενικός Γραμματέας των Λιμενικών Υπαλλήλων Κεντρικής Μακεδονίας, «κρούοντας τον κώδωνα του κινδύνου»\nΟ κ. Κουστιάνης, αναφέρει πως «Ερχόμενοι καθημερινά σε επαφή με μετανάστες οι οποίοι κανένας δεν γνωρίζει τι “κουβαλάνε πάνω τους” τι θα γίνει; Υπάρχει απάντηση; Ωραία τα ευχολόγια και τα συγχαρητήρια για την νυχθημερόν φύλαξη των συνόρων μας, που όντως είναι καθήκον όλων μας.\nΗ υγεία όμως, όχι μόνο η δικιά μας αλλά και των οικογενειών μας είναι επίσης πρωταρχικός σκοπός. Τα υγειονομικά μέτρα σε αυτές τις περιοχές θα πρέπει να είναι πιο αυξημένα. Σε όλο τον ιδιωτικό και δημόσιο τομέα ακολουθούνται αυστηρά κανόνες υγιεινής. Όταν όμως έρχεσαι σε επαφή με ανθρώπους άγνωστης ταυτότητας και προέλευσης τότε τα πράγματα αλλάζουν\nΘα μας ενημερώσει λοιπόν κάποιος υπεύθυνος; Θα επισκεφτεί μήπως τώρα όλες αυτές τις περιοχές ή θα είναι πολύ αργά;\nΑναμένουμε απαντήσεις, αναμένουμε λύσεις;», καταλήγει ο κ. Κουστιάνης


Νέα δεντράκια - Forum για τα Bonsai\n23-02-19, 21:35 #1\nΚαλησπέρα και πάλι !! Χθες περαστικός από κάποια φυτώρια πηρα έναν juniper και έναν (μάλλον) κέδρο, σε φανταστική τιμή 4 ευρώ και τα δυο\nΘα ανεβάσω φωτό απλά δεν μπόρεσα προς στιγμήν να βγάλω καλύτερες.\nΘα ήθελα λίγο την καθοδήγηση σας για μεταφύτευση,διαμόρφωση,και ότι άλλο έχετε να προτείνεται ( ο καιρός είναι χάλια σήμερα και για της επόμενες μέρες πολύ κρύο )\n23-02-19, 23:31 #2\nΕίναι Γιουνίπεροι και τα δύο φυτά.\nΤο δεύτερο θα έλεγα ότι είναι J. procumbens nana, ενώ το πρώτο είναι μάλλον κάποιο είδος του J. chinensis.\nΑλλά μη πάρεις την γνώμη μου τοις μετρητοίς γιατί δεν έχω κι ιδιαίτερες γνώσεις.\nΈχεις λοιπόν τώρα δύο όμορφα δενδράκια για να ξεκινήσεις, αλλά προς το παρόν μη βιασθείς. Καλλίτερα να περιμένεις να σταθεροποιηθεί ο καιρός κάπως κι ύστερα μπορείς να αρχίσεις τις βασικές εργασίες επιλογής των κλαδιών και μείωσης της ρίζας.\nΠρος το παρόν, θα μπορούσες να κάνεις έναν καλό καθαρισμό από όλα τα ξερά κλαδιά κι όσα είναι πολύ αδύνατα. Επίσης, μπορείς να μελετήσεις την κίνηση του κορμού και των κλαδιών και να σκεφθείς ποιά φόρμα νομίζεις ότι ταιριάζει στο δένδρο.\nΣτο πρώτο δένδρο θα έλεγα ότι ήδη έχεις μια ξεκάθαρη κίνηση στον κορμό κι ένα ωραίο ξερό κλαδί χαμηλά που θα μετατρέψεις με σκάλισμα σε ένα επί πλέον αισθητικό στοιχείο στο μελλοντικό σου μπονσάϊ.\n24-02-19, 14:33 #3\nΤο πρώτο δένδρο θα το έκοβα εκεί που δείχνει η πάνω κόκκινη γραμμή.\nΜετά όμως σου μένει μια πολύ μακριά και άχαρη ευθεία -την σημειώνω με πράσινο- που δεν βλέπω να διορθώνεται εύκολα στο μέλλον.\nΆρα, για να την αποφύγω, θα έκοβα στην κάτω κόκκινη γραμμή, και θα έχτιζα νέα διακλάδωση με τα υπάρχοντα κλαδιά. Έτσι αποκτάς και την επιθυμητή κωνικότητα.\nΑυτό θα το έκανα εγώ, εσύ κάνε ότι νομίζεις.\nΣτο δεύτερο δένδρο δεν φαίνεται ούτε κορμός ούτε κλαδιά, οπότε δεν βγάζω άκρη.\nξθν111.jpg (81,9 KB, 45 εμφανίσεις)\n24-02-19, 18:36 #4\nΚάποιες καλύτερες φωτό από το δεύτερο δεντράκι !\nΘα ήθελα και γνώμες για το που θα τα βάλω, σε τι γλάστρες ; Μέγεθος , χαμηλές...... έχω κάποια ξύλινα ποτ που έφτιαξα 35*35 και ύψος 15 cm είναι καλά ;\n24-02-19, 19:37 #5\nΠολύ ενδιαφέρον υλικό.\nΜην κάνεις καμία σοβαρή επέμβαση μόνος σου γιατί υπάρχει κίνδυνος να το καταστρέψεις.\nΜόνο μεταφύτευση και καθάρισμα τα ξερά κλαδιά και τα πολύ μικρά και αδύναμα.\nΓια να σου πει κάποιος σε τι γλάστρα θα το βάλεις θα πρέπει να ξέρει σε τι μέγεθος γλάστρα είναι τώρα.\nΓενικά όμως θα πρέπει να είναι σε πιο φαρδιά και πιο κοντή από την γλάστρα του είναι τώρα.\n25-02-19, 19:30 #6\nΔείχνουν αρκετά υγιή και τα δυο οπότε, +. Το μεγάλο, πριν κόψεις θα έλεγα να κάνεις μεταφύτευση. Αν έχει ωραίο νεμπάρι και πλούσια ρίζα, μειώνεις λίγο και του δίνεις να πάρει διαλέγοντας τα βασικά κλαδιά/κορμό, αν όχι, μειώνεις και πάνω να ισορροπήσει, πάλι με σκοπό τη βασική γραμμή.\nΤο μικρό δείχνει τουμπανάκι, αλλά είναι μπερδεμένο, καθάρισέ το να δούμε τις γραμές του, ό,τι κλαδέψεις από μεγάλα, άφησέ τους ξύλο για μελλοντικά τζιν...\n25-02-19, 22:44 #7\n16 ύψος με φ16 είναι η γλάστρα που είναι τώρα τα δεντράκια , πρώτο πράγμα και για τα δυο μεταφύτευση δεν πειράζω τπτ προς το παρών\n25-02-19, 22:50 #8\nΟκ κατανοητό , το μεγάλο λίγο που σκάλιζα έχει και άλλο κρυμμένο κορμό αλλά δεν πειράζω τώρα έχει πολύ κρύο !! Το μικρό όσο το κοιτάω τόσο το ερωτεύομαι\n25-02-19, 22:51 #9\nΠολυ ωραια δεντρακια, μπραβο σου για την επιλογη.\n25-02-19, 22:53 #10\n25-02-19, 23:37 #11\nΤο δεύτερο θα έλεγα ότι είναι J. procumbens nana, ενώ το πρώτο είναι μάλλον κάποιο είδος του J. chinensis. Ευχαριστώ για της πληροφορίες\nΠρος το παρόν, θα μπορούσες να κάνεις έναν καλό καθαρισμό από όλα τα ξερά κλαδιά κι όσα είναι πολύ αδύνατα. Επίσης, μπορείς να μελετήσεις την κίνηση του κορμού και των κλαδιών και να σκεφθείς ποιά φόρμα νομίζεις ότι ταιριάζει στο δένδρο. Αυτό και μόνο θα κάνω προς το πάρων\n04-03-19, 12:44 #12\nΒρες το βασικό νεμπάρι και κινήσου από εκεί, το νεμπάρι τα καθορίζει όλα, μέγεθος, μπροστινή όψη, επιλογή κλαδιών κλπ...\n08-03-19, 23:21 #13\n4 Ευρώ και τα δύο; Πολύ όμορφα. Ελπίζω να κάνεις καιρό να περάσεις μπροστά από το συγκεκριμένο φυτώριο, γιατί το πιθανότερο είναι να έχουν μετανιώσει και να σε ψάχνουν...\n08-03-19, 23:31 #14\nΧαχαχα .... σε ευχαριστώ όντως όμορφα και μετάνιωσα που δεν πείρα κ αλλά .... περαστικός ήμουν και ρωτούσα για acer και τα είχε δώσει όλα στα 14 ευρώ είναι φυτώρια χονδρικής με δικιά τους παραγωγοί για αυτό και τιμές χαμηλές\n09-03-19, 22:59 #15\nΈχω βγάλει τεφτέρι και γράφω. Καβάλα δεν είναι; Δνση;\nΠρώτα δεντράκια. Yannis37 Ρωτήστε μας 6 06-12-18 01:26\nΔεντρακια αλλα τι δεντράκια ; TaitO Αναγνώριση ειδών δένδρων 92 28-10-14 19:01\nPoll: Που εγκαθίστανται τα δεντράκια μας Geo.K Θέματα σχετικά με τα μπονσάι 1 05-02-12 22:47\nΤα δεντράκια μου... cranky Δημιουργία-Παρουσίαση Μπονσάι 8 11-04-11 17:28\nΝέα δεντράκια & απορίες persival Ρωτήστε μας 39 08-04-10 19:41


Fadomduck2: Γκρέμισαν τον τάφο του Μπαντέρα στο Μόναχο\nΓκρέμισαν τον τάφο του Μπαντέρα στο Μόναχο\nΤον τάφο του Στεπάν Μπαντέρα, κατέστρεψαν στο Μόναχο ανώνυμοι εισβολείς.\nΤα μνημεία που έχουν ήδη ανεγερθεί στην Ουκρανία για αυτόν και τους συνεργάτες του, του UPA, σαν εκδίκηση για αυτά του Λένιν, τώρα επεκτάθηκαν και στο εξωτερικό.\nΤο αξιοπερίεργο είναι πως οι "Ουκρανιστές" ηλίθιοι δεν κίνησαν τις διαδικασίες για την επαναταφή του στο Κίεβο ή το Λβοβ.\nΜια προφανής παράληψη.\nΗ γερμανική αστυνομία ερευνά για τους άγνωστους δράστες, ενώ το υπουργείο εξωτερικών της Ουκρανικής χούντας διαμαρτυρήθηκε ήδη, απαιτώντας έρευνα.\nΠηγή: Colonel Cassad\nΕτικέτες αντιφασισμός, Γερμανία, Διεθνή, Ουκρανία, φασισμός


ΛΑΧΑΝΙΚΑ, ΟΣΠΡΙΑ, ΡΥΖΙ & ΖΥΜΑΡΙΚΑ | Οι μελιτζάνες, ο θυμός τους και η εξιλέωση\nΟι μελιτζάνες, ο θυμός τους και η εξιλέωση\nΑπορείτε, φαντάζομαι, πώς συνδέονται όλα αυτά. Ακούστε. Έχω διαβάσει ένα βιβλίο, μία συλλογή διηγημάτων για την ακρίβεια, γραμμένο από μία Ινδή συγγραφέα, την Bulbul Sharma, με τον περίεργο τίτλο “La Colère des Aubergines” τουτέστιν «Ο Θυμός της Μελιτζάνας». Κάθε διήγημα και μια οικογενειακή ιστορία, κάθε ιστορία και μία συνταγή. Ολοζώντανες αφηγήσεις, απίθανες ινδικές συνταγές. Γιατί θυμώνουν, εάν θυμώνουν οι μελιτζάνες; Διαβάστε το βιβλίο και θα τα μάθετε όλα (δυστυχώς δεν έχει μεταφρασθεί στα ελληνικά κι έτσι θα το βρείτε μόνο στο εξωτερικό, στα αγγλικά ή τα γαλλικά).\nΈνα είναι το σίγουρο, έτσι που τις έχω παραμελήσει, οι μελιτζάνες έχουν εξοργιστεί εναντίον μου κι έχουν δίκιο, εδώ που τα λέμε. Εκλιπαρώντας τη συγχώρεσή τους, σπεύδω να τους κάνω ένα αφιέρωμα, τώρα που είναι η καλύτερη εποχή τους. Είναι αφράτες αλλά και συμπαγείς, με νοστιμότατη σάρκα που έχει μελώσει από τη γλύκα του όψιμου καλοκαιριού. Όση λοιπόν μελιτζάνα δεν είχα μαγειρέψει όλο τον χρόνο, την μαγείρεψα σε λίγες μέρες. Άψογο αποτέλεσμα σε τρία νοστιμότατα φαγητά.\nΓΚΡΑΤΕΝ ΖΥΜΑΡΙΚΩΝ ΜΕ ΜΕΛΙΤΖΑΝΕΣ\nΤα γκρατέν είναι συνήθως λιγωτικά, κυρίως λόγω της υπερβολικής ποσότητας κίτρινων τυριών που λιώνουν, κάτι που αποφεύγω όπως ο διάβολος το λιβάνι. Αντιθέτως, αυτό το γκρατέν είναι πολύ ελαφρύ και μοσχοβολάει βασιλικό. Είναι ό, τι πρέπει για τις τελευταίες ζεστές μέρες του Σεπτέμβρη.\nΠρώτη ετοιμάζουμε τη σάλτσα που είναι η πιο χρονοβόρα διαδικασία, με 2 μεγάλες τριμμένες ντομάτες, ελαιόλαδο, αλατοπίπερο και 1-2 σκ. σκόρδου. Της δίνουμε τον απαραίτητο χρόνο να απορροφήσει όλα τα ζουμιά για να είναι πηχτή. Μόλις χλιάνει λίγο, την αρωματίζουμε με μπόλικο ψιλοκομμένο φρέσκο βασιλικό.\nΌση ώρα βράζει η σάλτσα καταπιανόμαστε με τις μελιτζάνες. Πλένουμε και κόβουμε σε μεγαλούτσικους κύβους (περίπου 2 χ 2 εκ.) 2 μεγάλες μελιτζάνες φλάσκες ή 6 τσακώνικες. Τις αλατοπιπερώνουμε, τις ανακατεύουμε με λίγο έξτρα παρθένο ελαιόλαδο και τις αραδιάζουμε σε μονή στρώση στη λαμαρίνα του φούρνου που έχουμε στρώσει με λαδόκολλα. Τις ψήνουμε σε προθερμασμένο φούρνο στη λειτουργία του αέρα στους 200ο C για περίπου 15΄, μέχρι να πάρουν έντονο χρώμα και να μαλακώσουν λίγο, χωρίς όμως να ψηθούν εντελώς. Κατά τη διάρκεια του ψησίματος τις γυρίζουμε 1-2 φορές απαλά για να κοκκινίσουν από όλες τις πλευρές. Μόλις κρυώσουν λίγο, τις πασπαλίζουμε με μπόλικο ψιλοκομμένο φρέσκο βασιλικό. Δεν σβήνουμε τον φούρνο αλλά χαμηλώνουμε τη θερμοκρασία στους 180ο και αλλάζουμε τη λειτουργία σε αέρα και γκριλ.\nΤρίτη δουλειά τα ζυμαρικά. Βράζουμε 500 γρ. κοντά ζυμαρικά με τρύπα (ziti, πέννες, rigatoni, tortiglioni, κοχύλια, κ.λπ.) για λιγότερη ώρα από την ενδεικνυόμενη γιατί υπολογίζουμε ότι θα ψηθούν και στον φούρνο, επομένως τα θέλουμε ίσα να μαλακώσουν λίγο. Τα μεταφέρουμε με τρυπητή κουτάλα στο σκεύος με τη σάλτσα και τα ανακατεύουμε. Προσθέτουμε 200 γρ. γαλοτύρι ή κατίκι ή άλλο λευκό μαλακό τυρί και λίγη τριμμένη πικάντικη γραβιέρα ή παρμεζάνα. Ανακατεύουμε καλά.\nΤέλος, συνθέτουμε το γκρατέν. Λαδώνουμε ελαφρά τον πάτο και τα τοιχώματα ενός πυρίμαχου σκεύους και βάζουμε μια στρώση με τα μισά ζυμαρικά. Από πάνω στρώνουμε τις μελιτζάνες και σκεπάζουμε με τα υπόλοιπα ζυμαρικά. Τελειώνουμε με μια στρώση από γαλοτύρι και λίγη φρέσκια mozzarella που κόβουμε με τα χέρια μας. Ραντίζουμε με λίγο ελαιόλαδο. Ψήνουμε για περίπου 10΄- 15΄, μέχρι να γκρατιναριστεί η επιφάνεια.\nΠΕΝΝΕΣ ΜΕ ΚΟΥΡΚΟΥΜΑ, ΜΕΛΙΤΖΑΝΕΣ & ΓΙΑΟΥΡΤΙ\nΤην ιδέα μου έδωσε η τελευταία μου ανακάλυψη μιας ελληνικής μάρκας ζυμαρικών από την Εύβοια. Ονομάζονται Macareux από το ομώνυμο θαλασσοπούλι που είναι ο παπαγάλος της θάλασσας. Το όνομά του αποτυπώνεται με τον πιο ευφάνταστο τρόπο στην πανέμορφη συσκευασία, που είναι η πρώτη που τραβάει το βλέμμα. Έχω συχνά απογοητευτεί από πολλά ελληνικά ζυμαρικά μικρών βιοτεχνιών γιατί δεν έχουν καμία ελαστικότητα, διαλύονται πριν βράσουν και είναι παντελώς άγευστα. Αυτή η μάρκα όμως κάνει τη διαφορά, είναι ό, τι καλύτερο έχω φάει σε ελληνικό ζυμαρικό, ο δε απρόσμενος συνδυασμός των γεύσεων, εκτός από απίστευτα πρωτότυπος, είναι εξαιρετικά νόστιμος. Έχοντας λοιπόν δοκιμάσει ήδη μια φορά τις πέννες με τον κουρκουμά και το μέλι, ήμουν σίγουρη ότι οι μελιτζάνες θα τους πήγαιναν πολύ. Δεν έπεσα έξω και σας γράφω τη συνταγή. Επειδή όμως τα συγκεκριμένα ζυμαρικά πωλούνται σε λίγα μόνο delicatessen, θα βάλουμε τον κουρκουμά και ελάχιστο μέλι στη σάλτσα, που συν τοις άλλοις ταιριάζει εξαιρετικά με το ελαφρύ κάψιμο από το μπούκοβο. Αν η ιδέα του μελιού σας φαίνεται εξωφρενική, παραλείψτε το.\nΠλένουμε και κόβουμε σε μεγαλούτσικους κύβους (περίπου 2 χ 2 εκ.) 2 μεγάλες μελιτζάνες φλάσκες ή 6 τσακώνικες. Τις αλατοπιπερώνουμε, τις ανακατεύουμε με λίγο έξτρα παρθένο ελαιόλαδο και τις αραδιάζουμε σε μονή στρώση στη λαμαρίνα του φούρνου που έχουμε στρώσει με λαδόκολλα. Τις ψήνουμε σε προθερμασμένο φούρνο στη λειτουργία του αέρα στους 200ο C για περίπου 15΄, μέχρι να πάρουν έντονο χρώμα και να μαλακώσουν λίγο, χωρίς όμως να ψηθούν εντελώς. Κατά τη διάρκεια του ψησίματος τις γυρίζουμε 1-2 φορές απαλά για να κοκκινίσουν από όλες τις πλευρές. Σε ένα βαθύ τηγάνι που κατόπιν θα πρέπει να χωρέσει και τα ζυμαρικά, ζεσταίνουμε λίγο έξτρα παρθένο ελαιόλαδο και σοτάρουμε σε μέτρια φωτιά 1-2 πρέζες μπούκοβο, 1-2 σκ. σκόρδου και 1 κ.σ. κουρκουμά για λίγα λεπτά. Προσθέτουμε 1 γεμάτη κ.γλ. θυμαρίσιο μέλι (οποιοδήποτε άλλο μέλι θα είναι πολύ γλυκό) και τις μελιτζάνες και ψήνουμε για ελάχιστα λεπτά ακόμη. Στο μεταξύ έχουμε βράσει τα ζυμαρικά al dente και τα μεταφέρουμε με τρυπητή κουτάλα στο τηγάνι. Προσθέτουμε 150 γρ. στραγγιστό γιαούρτι, μπόλικο ψιλοκομμένο φρέσκο δυόσμο και ανακατεύουμε απαλά για να μην διαλυθούν οι μελιτζάνες. Το τριμμένο τυρί είναι εντελώς περιττό, κατά την ταπεινή μου γνώμη, φυσικά.\nΜΕΛΙΤΖΑΝΕΣ ΓΕΜΙΣΤΕΣ ΜΕ ΦΑΚΕΣ\nΈνα υπέροχο φαγητό, ελαφρύ, υγιεινό και αρωματικό. Πανέμορφο επίσης, να τα λέμε κι αυτά! Θα σας δώσω την βασική συνταγή, σας παροτρύνω όμως να αρωματίσετε τις φακές με διάφορα μπαχαρικά και βότανα για να τους δώσετε εξωτικό ύφος. Ιδού μερικοί συνδυασμοί : κάρυ και κουρκουμάς, κάρυ και ginger, κουρκουμάς και δενδρολίβανο, κουρκουμάς και φασκόμηλο, κύμινο και μαραθόσποροι, πάπρικα και δάφνη, κύμινο και chili, μπούκοβο και βασιλικός. Μπορείτε επίσης να αντικαταστήσετε τις φακές με φασολάκια ροβίτσα ή κινόα.\nΠρώτα ασχολούμαστε με τις φακές. Ζεσταίνουμε λίγο έξτρα παρθένο ελαιόλαδο και σοτάρουμε 100 γρ. φακές και όποια μπαχαρικά έχουμε επιλέξει. Προσθέτουμε κρύο νερό και 1 ολόκληρο κρεμμύδι και βράζουμε τις φακές μέχρι να μαλακώσουν αλλά με προσοχή να μην χυλώσουν, πρέπει να μείνουν σπυρωτές, σαν ρύζι. Τις στραγγίζουμε και πετάμε το κρεμμύδι και οποιοδήποτε κλαράκι βοτάνου έχουμε βάλει. Τις αλατοπιπερώνουμε.\nΠροετοιμάζουμε τις μελιτζάνες. Πλένουμε 2 μεγάλες μελιτζάνες φλάσκες ή 4 τσακώνικες και τις κόβουμε στη μέση κατά μήκος. Τις σκάβουμε, προσέχοντας να αφήσουμε αρκετή σάρκα περιμετρικά και κρατάμε την ψίχα προς το παρόν στην άκρη. Αλείφουμε μέσα-έξω τις μελιτζάνες με λίγο έξτρα παρθένο ελαιόλαδο και τις πασπαλίζουμε με αλατοπίπερο. Τις τοποθετούμε στη λαμαρίνα του φούρνου που έχουμε στρώσει με λαδόκολλα με την κομμένη πλευρά προς τα κάτω και τις ψήνουμε σε προθερμασμένο φούρνο στους 200ο C στη λειτουργία του αέρα για περίπου 10΄, μέχρι να μαλακώσουν. Τις βγάζουμε από τον φούρνο και τον χαμηλώνουμε στους 180ο.\nΌση ώρα βράζουν οι φακές και ψήνονται οι μελιτζάνες, ετοιμάζουμε την υπόλοιπη γέμιση. Σοτάρουμε σε λίγο ελαιόλαδο 1 καρότο, 1 ξερό κρεμμύδι και 1 κλωναράκι σέλερι, όλα κομμένα σε πολύ μικρά κυβάκια, ελάχιστα μεγαλύτερα από τις φακές. Μόλις μαλακώσουν, προσθέτουμε 1 σκ. σκόρδου πολύ ψιλοκομμένη ή πολτοποιημένη με το ειδικό εργαλείο και την ψίχα από τις μελιτζάνες που κρατήσαμε, κομμένη κι αυτή σε πολύ μικρά κυβάκια. Αλατοπιπερώνουμε. Προσθέτουμε και τις βρασμένες φακές και σβήνουμε με λίγο ξύδι από λευκό ή κόκκινο κρασί. Σοτάρουμε για λίγα λεπτά ακόμη, για να εξατμισθεί το ξύδι και να ανακατευτούν τα αρώματα των υλικών. Μόλις η γέμιση χλιάνει λίγο, προσθέτουμε μπόλικο ψιλοκομμένο μαϊντανό ή δυόσμο, ή βασιλικό, ή ρίγανη, εάν βέβαια ταιριάζουν με τα μπαχαρικά που έχουμε ενδεχομένως χρησιμοποιήσει.\nΑναποδογυρίζουμε τις μελιτζάνες και τις γεμίζουμε. Τις τοποθετούμε σε πυρίμαχο σκεύος και τις στριμώχνουμε για να κρατηθεί η γέμιση μέσα. Τέλος, τις πασπαλίζουμε με τρίμματα λευκού μαλακού τυριού: φέτα, μανούρι, ανθότυρο ή κατσικίσιο και ραντίζουμε με λίγο ελαιόλαδο. Ψήνουμε για περίπου 10΄- 15΄, μέχρι να ζεσταθεί το τυρί. Τις απολαμβάνουμε χλιαρές ή σε θερμοκρασία δωματίου.\nΣημ. Αν περισσέψει γέμιση, τρώγεται ωραιότατα σαν σαλάτα, σκέτη ή με πρασινάδες, ντοματίνια, ακόμη και με τόνο ή σολομό, φρέσκο ή καπνιστό.\nΤι προκοπή που ήταν κι αυτή! Οι μελιτζάνες ξεθύμωσαν και είναι πια όλο χαμόγελα, εγώ πανευτυχής, εσείς ελπίζω το ίδιο, ο δύστυχος σύζυγός μου όμως ήταν ο μεγάλος χαμένος της υπόθεσης μελιτζάνα, αφού εκείνος δεν τις αγαπά καθόλου και στον μουσακά απλώς τις ανέχεται, υπό την προϋπόθεση βεβαίως πως θα έχει και πατάτες, κάτι που απεχθάνομαι. Δεν είναι κατάσταση αυτή, οι μελιτζάνες μου έδωσαν άφεση αμαρτιών, αλλά τώρα πρέπει να εξευμενίσω και τον σύζυγο. Φαύλος κύκλος φίλοι μου και να δω πώς θα ξεμπλέξω. Εσείς, απολαύστε τις σεπτεμβριάτικες γλυκές μελιτζάνες και μην ανησυχείτε, κάπως θα τα καταφέρω. Καλή όρεξη!\nΈνα κορίτσι αλλιώτικο απ’ τα άλλα Αναζητώντας την τελειότητα Υποσχέσεις που κρατάμε Οι εξωτικές περιπέτειες των… ρεβυθιών


Πολιτικές αναταράξεις στον ΣΥΡΙΖΑ από τα «καρφιά» Φίλη-... - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 8 Νοεμβρίου 2016, 12:27\nΠολιτικές αναταράξεις στον ΣΥΡΙΖΑ από τα «καρφιά» Φίλη- Δρίτσα\nΔεν αποκλείεται ένα νέο μέτωπο στους "53"\nΣε αιχμή του δόρατος της εσωκομματικής αντιπολίτευσης εξελίσσεται ο Νίκος Φίλης μετά την απομάκρυνση του από την κυβέρνηση λόγω της κόντρας του με τον Αρχιεπίσκοπο.\nΟι πολιτικές αναταράξεις υποβόσκουν στον ΣΥΡΙΖΑ, μετά την «αποχαιρετιστήρια» ομιλία του Φίλη κατά την τελετή παράδοσης- παραλαβής, στην οποία έκανε ξεκάθαρο πως δεν ήθελε να φύγει από το υπουργείο και άφησε σαφείς αιχμές για τον Αλέξη Τσίπρα.\nΕκτός όμως από το Νίκο Φίλη, και ο Θοδωρής Δρίτσας επισήμανε ότι η αποχώρηση του από το Υπουργείο Ναυτιλίας δε�� έγινε οικειοθελώς.\nΜην ξεχνάμε ότι ο Νίκος Φίλης είχε έρθει δεύτερος σε ψήφους στην ΚΕ του κόμματος, με τη στήριξη των «53». Έτσι ένα νέο μέτωπο –Φίλη, Σκουρλέτη, Δρίτσα- δεν αποκλείεται να γεννιέται στους «53», ενώ παράλληλα τα «καρφιά» των δύο σημαντικών στελεχών του ΣΥΡΙΖΑ, δείχνουν πως το «καζάνι βράζει».\nΠάντως υποστηρικτές του Φίλη δείχνουν αποφασισμένοι να θέσουν το θέμα στο Πολιτικό Συμβούλι��.\n«Δεν είναι προσωπική πικρία, έκανε πολιτική τοποθέτηση ο κ. Φίλης. Θα συζητηθεί και στο Πολιτικό Συμβούλιο» είπε ο Νίκος Μανιός στην ΕΡΤ.\nΕντωμεταξύ, το απόγευμα συνεδριάζει το Πολιτικό Συμβούλιο του ΣΥΡΙΖΑ στην Κουμουνδούρου. Είναι η πρώτη συνεδρίαση του κορυφαίου κομματικού οργάνου μετά τον κυβερνητικό ανασχηματισμό.\nΗ αποψινή θα είναι η πρώτη συνάντηση Τσίπρα – Φίλη μετά τα όσα είπε ο πρώην υπουργός για την έξοδό του από το υπουργείο και την κόντρα του με τον αρχιεπίσκοπο Ιερώνυμο. Ενδιαφέρον βέβαια θα έχουν και οι τοποθετήσεις των στελεχών των «53+». Να σημειώσουμε ότι μέχρι στιγμής, η μοναδική αντίδραση των μελών της τάσης, είναι ένα δημοσίευμα της εφημερίδας Εποχής που ανέβηκε στην ιστοσελίδα commonality.gr, σύμφωνα με το οποίο ο ανασχηματισμός είναι προϊόν πιέσεων.\nΔΙΑΒΑΣΤΕ ΑΚΟΜΗ: Η νέα ΚΕ του ΣΥΡΙΖΑ: Πρώτοι οι Τσακαλώτος-Φίλης, εξελέγησαν η αδερφή και ο ξάδερφος Τσίπρα!\n«Λύγισε» ο Φίλης! Άστραψε και βρόντηξε για Τσίπρα και Ιερώνυμο\nH ΦΩΤΟ ΤΗΣ ΧΡΟΝΙΑΣ: Ο συγκινημένος Φίλης και ο ανέκφραστος παπάς!\nΜόνο στο star.gr: Που πίνει κρασί ο Φίλης λίγες ώρες μετά την αποχώρηση από το Παιδείας


ΤΟ BLOG ΤΟΥ ΕΙΡΗΝΑΙΟΥ ΑΠΟ ΤΗΝ ΣΑΜΟΘΡΆΚΗ: Άννα Δεληγιάννη-Τσιουλπά: Η βασλόπτα τς Βαανιώς\n-Καλά τς Βαανιώς ντ’ βασλόπτα αα φάμι, ιμίς δεν έχουμ;\n-Κιο καμένι δεν έχουμ’, δεν έχουμ’ .\n-Καλά γούλι μία τι πουλέμας ;\n-Πουλέμουμαν,πουλέμουμαν, μ’ άιντι καν ντη δλια σ’, ‘κείν’ κάικι .Η λουβγιάρς η φούρνους …\nκατουρμένους γήνταν .\nΈβαλα έβαλα κουτσίνια, έκαψ,ι μ’τι να ντου κάνου γήρτι ‘κείν’ κι γένκι σα του τγάν’.\nΆιντι σήκου σών’ η γι εξέτασ’.\nΚαμνιά βουλά ντύθκι η Γιώρς κι κ’νήσαν.\nΌντι απουσουθήκαν σ’τς Βαανιώς μι του φανάρ’, βλέπ απ’ όξου ντ’ Βαανιώ ,βουρλίζνταν σια’δώ σια’κεί.\n-Κι ο α ν’εχς δλειά ,λέει η Γιώρς\n-Όχ’ οχ’, μου μπήτι, ένι μέσα η Δμήτηης , σας απαντέχουμ’ για.\nΚαμνιά βουλά πήι χαμπάρ’ κι η νκουκύρς, βγαίν’ σ’ντ πόρτα μι τα καλτσούνια .\n-Λάτι , ‘λάτι.\n-Πού ένι η Βαανιώ ;(Θέλαν να πουν τι πουλμά …)\nΆιντι μουρή έλα , δένι σουθήκαν οι δλειες , απ’ του προυί παλεύς,\nαα ν’έρτ η γι άη Βασίλς κι α σι βήι να λιέσι μες στ’ απουσκότ’, άιντι σμαζώχκι.\n-Έρχουμ’- έρχουμ’ κάτσιτι.\nΣα νι κάτσαν σέμπκι σι κουμάτ’ κι η Βαανιώ.\nΠίγι γίσια σ’ντου ντουλάπ’ κι πήει του μπουκάλ’. Βάζ κι τα πουτιούδγια σ’ντου δίσκου τα γίφιι χάπα- χάπα,κι τσι κίασι. Σκών του πουτήρ’ η Γιώρς του τνάζ , κουκνίσαν τα μάτια τ’ ξιουκατάπνι ΄γιρμόβηξι κιόλας. Παίρν του πουτήρ η Κσούδα ,μόλις τ’ ακμπίζ’ στου στόμα τς γύησαν τα χαλνάρια τς.\n-Α, καλά Βαανιώ, μας έχς απ’ μας έχς, ξύδ’ μας έβαλις κι αα μας κόψ’ τα σκώτγια μας.\nΗ καμένους η Γιώρς λέει: μ’άιντι πγιέτου ας σι λείπ’ η κβέντα κι γιένα πουτιούδ’ ξύδ’ δε βλάφτ!\nΗ Βαανιώ γιένκι να μη ντι βλέπς ,κι άφσι ,μ’ πγιος ακούει ντου Δμήτηη.\n-Κιο καμέν’ τα μπέρδιψα αντί για κουνιάκ’ σας έβαλα ξύδ’ ,κι αα το’χου κάν’ κι σι άλλου, μου ικιός ας γύισαν κι κουμάτ τα χαλνάρια τ’ ντου χειργιάζνταν.\nΌσου κβιντιάζαν η βασλόπτα ψήνταν .Καλά απ’ θμήθκι η Γιώρς κι λέει: άφσις ντι δλεια σ’κι καταγένισι μι τ’ ιμάς.\nΗ Βαανιώ γένκι αγίας .Άργησι κουμάτ’ κι λέει η Δμήτηης.-Θέλ’ α νι γιένκι κάρβνου η βασλόπτα. Ιυτυχώς ντη γίφιι σι γιένα ψουμουπάν’ τυλμέν’, ντ’ έβαλι απάν στου τραπέζ’ κι έβαλι γιένα κλαδί ιλιάς απάν.\nΌσου να ‘ρτ η γι ώρα βάζαν λιόφλα σ’ντ γουνιά σ’ντ αθαασκούφ’ κι κάναν ‘φκες. Η Κσούδα τόκανι κουμάτ μι του σάλιου σ’ντ άκυργια τόρξι σ’ντη στγια κι γείπι :για να δγιούμι αα του βγάλουμ του 2019;\nΌμους του λιόφλου κάηκι κι δε γύρσι απ’ ντ’άλλ’.\nΝτη λέει η Βαανιώ :δεν-ι γήνταν καλό του φύλλου βάλι άλλου .Κι κιο κάικι,. Κόντιψι η καμέν’.\nΒάζ άλλου κι για να μη φουβθεί, λέει η Δμήτηης.Νά, πάρ τούτουνου , έφτου απ’ βάιζ’ ένι απ’ αδααμυτγιανή κι καίγιτι.\nΚαμνιά βουλά πήαν μπρος.\n-Αα ν’έχουμ πάαδις φέτου;\nφουρ φουρ του φύλλου.\nΑα γιννήσ’ καλά οι γ’αίγις μας;\nΦουρ-φουρ του φύλλου.\nΓύστια, σαν ι γύρτι η γι ώρα κάτσαν στου τραπέζ κι κόψαν ντ’ βασλόπτα..Ψάζαν για του φλουί, ντιπ κάγκανες. Λιανίσαν τα κουμμάτγια κάντιμπουτα .Κι απ’ ,ξιουμασούσαν ,λέει η Δμήτηης.- Βαανιώ κιο θαείς κι δεν έβαλις κάντιμπουτα μ’ ας γείσι γιρή, του ίδιου κάν. Πάει σιασιακί η Βαανιώ ψάζ ντ πουδγιά τς .\n-Άιντι κιο μάνα μ’ έδγιου έν ι.\nΛέει η Γιώρς: τάξι απ του βήηκις ισύ.\nΆιντι κι του χρόν’ κια, αυτά δε γιμίζ’ κλια, ντ γειά μας να’χουμ’ μόν, κι η παππούς μας η γι άη Βασίλς να μας φέρνει απού γούλα τα καλά.\nΠατώντας τον παρακάτω σύνδεσμο θα βρείτε ένα άρθρο που πρωτο δημοσίευσα 30/12/14 και νομίζω ότι είναι χρήσιμο να αναδημοσιεύσω τρίτη φορά. Μέσα στο οποίο συμπεριλαμβάνεται και το πως ξεκίνησε και καθιερώθηκε το έθιμο της βασιλόπιτας. Διαβάστε το: Υπάρχει Άγιος Βασίλης; Φυσικά και υπάρχει και είναι ένας από τους μαγαλύτερους Πατέρες της Ορθοδόξου πίστεως...


Κάμερες στις στολές των αστυνομικών από σήμερα | Empisteutiko.gr\nΗ σύνταξη μιας τεχνικής μελέτης για τα προσωπικά δεδομένα από το Ενιαίο Συντονιστικό Κέντρο (ΕΣΚΕΔΙΚ) ολοκληρώθηκε και όπως διευκρίνισε στέλεχος του υπουργείου Προστασίας του Πολίτη, η ενεργοποίηση και πιλοτική χρήση τους θα ξεκινήσει πιθανότατα σήμερα. Έως αργά χθες γινόταν προσπάθεια να ρυθμιστούν τεχνικές λεπτομέρειες, σύμφωνα με την Καθημερινή.\nΑκόμα 20 κάμερες έχουν διατεθεί στα ΜΑΤ. Πρόκειται για διαφορετικού τύπου κάμερες καθώς στηρίζονται σε ειδικό κοντάρι που κρατάει ένα μέλος της διμοιρίας. Ενεργοποιήθηκαν για πρώτη φορά στη διάρκεια διαδηλώσεων την 6η Δεκεμβρίου 2020 ενώ πρόσφατα χρησιμοποιήθηκαν στην επιχείρηση εκκένωσης της κατειλημμένης Πρυτανείας του ΑΠΘ, όπου πάντως διαπιστώθηκαν τεχνικά προβλήματα, σύμφωνα με το ρεπορτάζ της Καθημερινής.\n“Survivor” Spoiler – Αυτοί κερδίζουν την δεύτερη ασυλία. Αυτοί οι τρείς είναι υποψήφιοι για αποχώρηση\nΕφιαλτική πτήση! Τα πέταξε όλα, έβαλε πορνό και επιτέθηκε σε αεροσυνοδό (Εικόνες)\nΈπεσε το πρώτο χιόνι στη Θεσσαλονίκη! (Εικόνες&Βίντεο)


Ζαχαρωτό: Σκέψεις: Τελικά υπάρχει αυθεντική καλοσύνη σ' αυτό τον κόσμο\nΣκέψεις: Τελικά υπάρχει αυθεντική καλοσύνη σ' αυτό τον κόσμο\nΑφορμή για τις σκέψεις μου, αυτή τη φορά, στάθηκε η καινούρια διαφήμιση της Coca-Cola.\nΜια σχετικά αστεία αφορμή θα έλεγε κανείς, αλλά πραγματικά πιστεύω ότι αυτή είναι η καλύτερη διαφήμιση που έχω δει ποτέ.\nΤο θέμα του spot είναι το τι μπορεί να πιάσει μια κάμερα δρόμου, αυτές για τις οποίες όλοι λίγο- πολύ έχουμε τις αμφιβολίες ή και τις αντιρήσεις μας για το αν θα πρέπει να υπάρχουν και να καταγράφουν την κάθε μας κίνηση.\nΑυτές οι κάμερες έδωσαν την έμνευση στο δημιουργικό team της Coca- Cola να εκμεταλλευτεί τις όμορφες, παράξενες και άκρως ανθρώπινες στιγμές που "έπιασαν" κάποιες από αυτές ανά τον κόσμο και να μας τις παρουσιάσουν ως τη θετική πλευρά της ηλεκτρονικής παρακολούθησης των δρόμων.\nΓιατι ναι! Υπάρχουν κι αυτές, οι θετικές στιγμές που καταγράφονται από μια social security camera. Και κάποιοι κοινοί θνητοί, χωρίς να το ξέρουν, λόγω της εφευρετικότητας, της εκκεντρικότητας ή απλώς της καλοσύνης τους έγιναν πρωταγωνιστές ενός διαφημιστικού spot με τόση θετική ενέργεια που σε κάνει να θέλεις να το βλέπεις ξανά και ξανά.\nΝομίζω ότι κανείς δε μπορεί να αρνηθεί ότι αυτή η διαφήμιση σε αφήνει να νιώθεις χαρούμενος. Έχοντας μόλις παρακολουθήσει (και πάλι) το spot, σας αφήνω με χαμόγελο στα χείλη. Σίγουρα καθένας θα έχει το ίδιο ακριβώς χαμόγελο μόλις παρακολουθήσει τη διαφήμιση αυτή...\nΥπάρχει αυθεντική καλοσύνη στον κόσμο που ζούμε. Απλώς καμιά φορά χρειαζόμαστε κάποιον να μας το θυμίσει...\nΒάσια Ακαρέπη 8 Ιανουαρίου 2013 - 9:50 π.μ.\nΑν και σιχαίνομαι την Κόκα Κόλα, οφείλω να ομολογήσω πως έχει πολύ καλούς διαφημιστές και τα μηνύματα που περνά είναι όμορφα! Δεν μπαίνω στη διαδικασία να πω όλα αυτά τα τετριμμένα "πολυεθνικές και μπλα μπλα μπλα"... Κι εγώ σαν κι εσένα , όταν βλέπω ομορφιά και θετική σκέψη ευχαριστιέμαι! ... Ετσι κι αλλιώς όλοι για το κέρδος παλεύουν, το ξέρουμε πια, τουλάχιστον να το κάνουν με στυλ και ομορφιά! ... Χαρούμενη και χαμογελαστή μέρα να έχεις!\nΖαχαρωτό Μπλογκ 8 Ιανουαρίου 2013 - 7:00 μ.μ.\nΚάποια στιγμή, γράφοντας αυτή την ανάρτηση μου ήρθε στο μυαλό να αναφερθώ στην κερδοσκοπία της επιχείρησης και τους σκοπούς της ως πολυεθνική, αλλά αποφάσισα να παραμείνω στο συναίσθημα (και μόνο), το οποίο μου προκαλεί αυτή η διαφήμιση.\nΠαρεμπιπτόντως, έχω να πιώ κόκα κόλα πάνω από 3 χρόνια... ;)\nTina Pippo 9 Ιανουαρίου 2013 - 5:05 μ.μ.\nΤρομερή διαφήμιση πράγματι!! Κι εμένα μου έκανε τρομερή εντύπωση όταν την πρωτοείδα! Τελικά, μάλλον υπάρχει καλοσύνη!\nΖαχαρωτό Μπλογκ 9 Ιανουαρίου 2013 - 10:21 μ.μ.\nΈτσι θέλω να πιστεύω κι εγώ!


«Δήμος Αγίου Βασιλείου: Από το ιστορικό παρελθόν στο δημιουργικό παρόν και το ελπιδοφόρο μέλλον» | RethNea.gr\nΕΚΔΗΛΩΣΗ ΔΗΜΟΥ ΑΓΙΟΥ ΒΑΣΙΛΕΙΟΥ ΣΤΗΝ ΑΘΗΝΑ ΤΗ ΔΕΥΤΕΡΑ\n«Δήμος Αγίου Βασιλείου: Από το ιστορικό παρελθόν στο δημιουργικό παρόν και το ελπιδοφόρο μέλλον»\n02/06/2022 | 09:27\nΓια τη δεύτερη συνάντηση με τους απόδημους της Αθήνας ετοιμάζεται ο δήμος Αγίου Βασιλείου. Μια πρωτοβουλία του Δήμου που γίνεται θεσμός με στόχο τη αδιάρρηκτη σύνδεση των Αγιοβασιλειωτών με τις ρίζες τους.\nΗ εκδήλωση με τίτλο «Δήμος Αγίου Βασιλείου: Από το ιστορικό παρελθόν στο δημιουργικό παρόν και το ελπιδοφόρο μέλλον», θα πραγματοποιηθεί τη Δευτέρα 6 Ιουνίου 2022 και ώρα 20:30 το βράδυ στο αίθριο του Πολεμικού Μουσείου στην Αθήνα.\nΗ εκδήλωση θα ξεκινήσει με ομιλία του Δημάρχου κ. Γιάννη Ταταράκη σχετικά με το αναπτυξιακό έργο του δήμου και για τα δημοτικά δρώμενα. Θα ακολουθήσει σε πρώτη προβολή το ντοκιμαντέρ «Δήμος Αγίου Βασιλείου – Πορεία στο χρόνο» και ομιλία από την Εντεταλμένη Δημοτική Σύμβουλο υπεύθυνη Τουρισμού κ. Αγγελική Πελαντάκη με θέμα «Βιώσιμη τουριστική ανάπτυξη στον Δήμο Αγίου Βασιλείου, οι προκλήσεις – οι ευκαιρίες».\nΣτην συνέχεια θα πραγματοποιηθεί βράβευση του Περιφερειάρχη κ. Σταύρου Αρναουτάκη για την συμβολή του στην ανάπτυξη και πρόοδο του τόπου από τον Δήμαρχο Αγίου Βασιλείου Γιάννη Ταταράκη.\nΤο ντοκιμαντέρ, σε έρευνα – κείμενα – σκηνοθεσία Εύας Λαδιά και μουσική Μπάμπη Πραματευτάκη, που πραγματεύεται τον σπάνιο φυσικό πλούτο του δήμου και τα γεωφυσικά του φαινόμενα, την ιστορική πορεία του ανα τους αιώνες και τις προσωπικότητες που προέρχονται από αυτόν, τις πολιτιστικές του δράσεις και τη μελλοντική του πορεία, ήταν μια πρωτοβουλία του Τομέα Πολιτισμού και του Εντεταλμένου σύμβουλου Πολιτισμού και Δημόσιας Υγείας κ. Γιάννη Νεκτάριου Χαραλαμπάκη, για τη διεθνή προβολή της ιστορικής περιοχής και την ανάδειξη του επιστημονικού, πνευματικού και καλλιτεχνικού δυναμικού της .\nΗ εκδήλωση θα κλείσει με παραδοσιακούς χορούς από το συγκρότημα Γιώργου Βεριδάκη και θα χορέψει ο χορευτικός σύλλογος Κρητών Νέας Σμύρνης.\nΣτην οργάνωση και επιμέλεια της εκδήλωσης συμμετέχουν η Αντιδήμαρχος Εθελοντισμού Ελένη Γαραντωνακη και η Εντεταλμένη Δημοτική Σύμβουλος υπεύθυνη Πολιτιστικών συλλόγων και αθλητικών φορέων Ευαγγελία Γλαμπεδακη.\nTags: Δήμος Αγίου Βασιλείου, ΡΕΘΥΜΝΟ, ροή


Βιβλίο: Βραβείο Ελληνικού Παιδικού Βιβλίου στην Ελένη Σαραντίτη – Σκάι Πάτρας\nΒιβλίο: Βραβείο Ελληνικού Παιδικού Βιβλίου στην Ελένη Σαραντίτη\nAuthor 05:00 4 Απριλίου, 2014\nΠροχθες Τετάρτη 2 Απριλίου, Παγκόσμια Ημέρα Παιδικού Βιβλίου, ο Κύκλος του Ελληνικού Παιδικού Βιβλίου (Ελληνικό Τμήμα της Διεθνούς Οργάνωσης Βιβλίων για τη Νεότητα / IBBY) βράβευσε ένα βιβλίο των Εκδόσεων Πατάκη, στο πλαίσιο των ετήσιων Βραβείων του Κύκλου για τα βιβλία που κυκλοφόρησαν το 2013.\nΗ Ελένη Σαραντίτη για το βιβλίο της ”Η Χαρούλα στους εφτά ουρανούς” απέσπασε το βραβείο σε συγγραφέα εφηβικού ή νεανικού μυθιστορήματος.\nΓια τη βράβευσή της η Ελένη Σαραντίτη δήλωσε:\nΣτο έργο μου «Η Χαρούλα στους εφτά ουρανούς» εμφανίζονται διαρκώς η αγάπη, η φιλία, η αλληλεγγύη και η πίστη στον άνθρωπο και στα έργα του, πετώντας και κελαηδώντας στις σελίδες του σαν εξαίσια, εκθαμβωτικά πουλιά. Αυτό δίνει στο βιβλίο πραότητα και καθαρότητα. Αγάπησα την ηρωίδα μου, τη Χαρούλα, σαν παιδί μου? σαν κόρη μου.\nΗ Χαρούλα, φίλη της αφηγήτριας του βιβλίου –Ειρήνη το όνομά της– ήταν πλάσμα σπάνιο που εμφανίστηκε στη μικρή λακωνική πολιτεία φορτωμένη έναν σάκο ξεβαμμένο, κι έλαμψε η βεράντα του σπιτιού που θα τη στέγαζε. Σπίτι φίλων. Ο ναυτικός πατέρας, η μητέρα, ο αδελφός της έφηβης Θεσσαλονικιάς Χαρούλας είχαν απαχθεί, μαζί με το πλοίο στο οποίο επέβαιναν, από Σομαλούς πειρατές. Η φιλική οικογένεια που τη φιλοξένησε της πρόσφερε όχι μόνο μια τεράστια αγκαλιά, αλλά και την καρδιά της.\nΤο άξιζε βέβαια, πρόσωπο χαριτωμένο, γεμάτο αισθήματα. Γράφω σχετικώς στο βιβλίο μου: «Η κοπελίτσα που μας ήλθε από μακριά ήταν προικισμένη με την ομορφιά, την ηρεμία και την πραότητα που έχουν οι νεαρές αγίες στις τοιχογραφίες των παλιών, εγκαταλειμμένων εκκλησιών της Μεγαχώρας.\nΚάτι στα ολάνοιχτα στρογγυλά τους μάτια, κάτι στον πτυχωτό, παιδικό λαιμό, τα μια ιδέα αχτένιστα μαλλιά τους, τα αφράτα δάχτυλα των χεριών, οι γυμνοί και δυνατοί καρποί, κι άλλα ακόμη κάνουν τις σεπτές αγίες να δείχνουν έφηβες κοπελίτσες. Ανοιχτές και καλόκαρδες. Έτοιμες για φιλίες και για θυσίες». Σε αυτές έμοιαζε η Χαρούλα. Για μένα τελικώς, και για όσον καιρό γράφοντας την είχα εμπρός μου, ήταν του ρόδου μοσκοβόλημα. Ο ανθός των ημερών μου.\nΈτσι η χαρά μου είναι διπλή, με τη βράβευση από τον Κύκλο του Ελληνικού Παιδικού Βιβλίου και τους αναγνώστες, του βιβλίου μου: Βραβεύτηκε ένα καλογραμμένο –πιστεύω– βιβλίο, αλλά βραβεύτηκαν και τα ωραία, θερμά, πολύτιμα, ιδίως για τις μέρες μας, αισθήματα. Και επίσης εκείνο το λαμπρό αισθητικό και συγκινητικό εξώφυλλο της Φωτεινής Στεφανίδη που εικονίζει το ψυχικό κάλλος της Χαρούλας.


Hotel Aston La Scala από 79€. Ξενοδοχεία σε Νίκαια - KAYAK\n12 Avenue Felix Faure, 06000 Νίκαια, Γαλλία\n+33 4 92 17 53 00\nβάσει 1.918 κριτικών\n19 ακόμη προσφορές από 80€\nΣχετικά με την τοποθεσία Hotel Aston La Scala\nΑυτό το κατάλυμα (Hôtel Aston La Scala, Νίκαια) βρίσκεται στο κέντρο της πόλης, 5 λεπτά με τα πόδια από: Προμενάντ ντεζ Ανγκλέ και Πλατεία Μασενά. Στις σημαντικές παροχές περιλαμβάνονται ένα επιχειρηματικό κέντρο, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Αυτό το ξενοδοχείο διαθέτει 6 αίθουσες κατάλληλες για εκδηλώσεις.\nΦωτογραφίες από το Hotel Aston La Scala\nΔιαθέσιμα δωμάτια στο Hotel Aston La Scala\nDouble Rooms(80€ - 179€)\n10 ακόμη προσφορές από 85€\nStandard Rooms(93€ - 110€)\n2 ακόμη προσφορές από 109€\nΠαροχές στο Hotel Aston La Scala\nShow all 113 παροχές\nΚριτικές για το Hotel Aston La Scala\nΚαλόΒάσει 1918 κριτικών από επαληθευμένους επισκέπτες\nPlace Massena188 μ\nCours Saleya335 μ\nQuai des États-Unis351 μ\nJardin Albert 1er401 μ\nPalais Lascaris0.4 χλμ\nThéâtre de verdure0.4 χλμ\nPromenade des Anglais0.5 χλμ\nMusée d'art moderne et d'art contemporain0.6 χλμ\nColline du château0.7 χλμ\nParc de la Colline du Château0.8 χλμ\nGare de Nice-Ville1.1 χλμ\nHotel Aston La Scala: Συχνές ερωτήσεις\nΠού βρίσκεται το Hotel Aston La Scala;\nΤο Hotel Aston La Scala βρίσκεται στη διεύθυνση 12 Avenue Felix Faure, περιοχή Jean-Medecin, 1,5 χλμ. από το κέντρο της πόλης Νίκαια. Το κοντινότερο αξιοθέατο στο Hotel Aston La Scala είναι: Place Massena.\nΠότε είναι το check-in και το check-out στο Hotel Aston La Scala;\nΣτο Hotel Aston La Scala, το check-in γίνεται στις 15:00 και το check-out στις 12:00.\nΠροσφέρει το Hotel Aston La Scala δωρεάν Wi-Fi;\nΝαι, το Hotel Aston La Scala προσφέρει δωρεάν Wi-Fi.\nΠροσφέρει το Hotel Aston La Scala δωρεάν πάρκινγκ;\nΌχι, το Hotel Aston La Scala δεν προσφέρει δωρεάν πάρκινγκ.\nΠροσφέρει το Hotel Aston La Scala δωρεάν μεταφορά αεροδρομίου;\nΌχι, το Hotel Aston La Scala δεν προσφέρει δωρεάν μεταφορά αεροδρομίου.\nΠόσο απέχει το Hotel Aston La Scala από το αεροδρόμιο;\nΤο Hotel Aston La Scala απέχει 6,5 χλμ. από το Νίκαια Côte d'Azur. Το Hotel Aston La Scala απέχει 98,4 χλμ. από το Cuneo Levaldigi.\nΜπορώ να φέρω το κατοικίδιό μου στο Hotel Aston La Scala;\nΝαι, το Hotel Aston La Scala δέχεται κατοικίδια.\nΈχει πισίνα το Hotel Aston La Scala;\nΝαι, το Hotel Aston La Scala έχει πισίνα.\nSpacious 3 BR flat Nice center - magnificent view9 Εξαιρετικό (1 κριτική)0,02 χλμΘέα στην πόλη, Κουζίνα, με κλιματισμό+444€\nAston - Appartement Centre Ville Massena avec vue8.3 Εξαιρετικό (68 κριτικές)0,03 χλμΘέα στην πόλη, Κουζίνα, Μπαλκόνι+146€\nHouse0,03 χλμΚουζίνα, με κλιματισμό, Καφετιέρα+435€\n18% φθηνότεροChambre privée au cœur de la ville8.5 Εξαιρετικό (19 κριτικές)0,03 χλμΙδιωτική παραλία, μόνο για ενήλικες, Θέα στην πόλη+65€\n75% φθηνότεροOpen House7.6 Καλό (478 κριτικές)0,06 χλμWi-Fi, Wi-Fi σε όλους τους χώρους, Τηλεόραση+20€\n74% φθηνότεροVictoria House - Hostel0,05 χλμWi-Fi+21€\n21% φθηνότεροHotel Acanthe5.4 Οκ (1 κριτική)0,06 χλμΕστιατόριο, Δωρεάν Wi-Fi+62€\nGrand Hôtel City Center At 2 Minutes Walk From The Beach9.7 Εξαιρετικό (45 κριτικές)0,09 χλμΘέα στην πόλη, Κουζίνα, με κλιματισμό+104€\nBelle Epoque Style9.5 Εξαιρετικό (37 κριτικές)0,1 χλμΘέα στην πόλη, Θέα στο βουνό, Κουζίνα+98€\nΞενοδοχεία σε Κο Κουτ\nΞενοδοχεία στον Άγιο Νικόλαο\nΑναζητήστε εκπτώσεις για το Hotel Aston La Scala στη Νίκαια με την KAYAK. Αναζητήστε τη φθηνότερη προσφορά ξενοδοχείου για το Hotel Aston La Scala στη Νίκαια. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hotel Aston La Scala με την προσφορά που σας ταιριάζει καλύτερα. από 79€/βράδυ (οι πιο πρόσφατες τιμές για το ξενοδοχείο).


Σελίδες: 1 ... 132133134135136 ... 203 Κάτω\nΑποστολέας Θέμα: Έκθεση Γ' Λυκείου (Αναγνώστηκε 604798 φορές)\n« Απάντηση #1862 στις: Ιούλιος 24, 2013, 08:59:22 μμ »\nΛοιπόν, troula. Όντως είναι πολλά τα ερωτήματά σου. Αρχικά, νομίζω ότι ένα 2ωρο την εβδομάδα είναι αρκετό. Μην ξεχνάς ότι θα κάνει και σε άλλα μαθήματα φροντιστήριο. Αν όμως δεις ότι είναι αδύναμος μαθητής, τότε μπορείς να του το αυξήσεις. Όσον αφορά τη θεωρία. Καλύτερα να ξεκινήσεις από την περίληψη και τους τρόπους ανάπτυξης παραγράφου (πράγματα που έχει ξανακούσει) και έπειτα να πας στους συλλογισμούς, στους τρόπους πειθούς και στο δοκίμιο. Εγώ δούλευα πολύ το βοήθημα έκφραση-έκθεση Γ λυκείου (Μπατζίνας, Λούλος) εκδ.Ζήτη (είναι πράσινο εξωτερικά). Έχει δύσκολα κείμενα αλλά πολύ ωραίες ασκήσεις και θέματα έκθεσης. Συνδυαστικά, είναι πολύ καλογραμμένο (όσον αφορά τη θεωρία, τα σχεδιαγράμματα και τα κείμενα) το βοήθημα της έκφρασης έκθεσης Γ΄ λυκείου (ελληνοεκδοτική) (είναι μπλε εξωτερικά και έχει ένα βοήθημα και ξεχωριστό λυσάρι). Παράλληλα, πολύ βοηθητικά είναι και τα προτεινόμενα θέματα του Πουκαμισά που θα τα βρεις στην ιστοσελίδα του. Τέλος, πολλοί μαθητές μου έβρισκαν βοηθητικούς τους δύο τόμους του Πειστικού Λόγου του Κούτρα, για να παίρνουν ιδέες. Τουλάχιστον ένα από τα δύο πρώτα βοηθήματα είναι καλό να το αγοράσει ο μαθητής. Και τα υπόλοιπα θα τα φωτοτυπείς. Αν έχει όμως την οικονομική δυνατότητα, τότε ας τα αγοράσει όλα. Θα σου πω εγώ πώς δούλευα. Είχαμε ας πούμε ως θεματική ενότητα την εργασία. Ανάλογα με το επίπεδο του κάθε μαθητή είτε διαβάζαμε μαζί το σχεδιάγραμμα από το μπλε βοήθημα συζητώντας το παράλληλα, είτε κάναμε αρχικά συζήτηση για την εργασία και έπειτα του το έβαζα να το διαβάσει στο σπίτι για να πάρει ιδέες. Όχι για να το μάθει απέξω. Έπειτα, του έβαζα για το σπίτι την περίληψη του κειμένου και το θέμα της έκθεσης από το μπλε βοήθημα. Κατόπιν, ασχολούμασταν με το πράσινο που έχει ωραίες ασκήσεις και του έβαζα να κάνει κάποιες στη διάρκεια του μαθήματος. Αναλόγως, πού εντόπιζα κάθε φορά αδυναμία όταν του πήγαινα τα διορθωμένα γραπτά του. Αν για παράδειγμα, έβλεπα ότι δυσκολευόταν στην περίληψη, κάναμε περίληψη κοκ. Η έκθεση είναι ένα μάθημα πολύ ωραίο που πρέπει να δουλεύεται συνδυαστικά. Και η περίληψη και η θεωρία και η ανάπτυξη παραγράφου (Β2) και η έκθεση με τη δομή και το επικοινωνιακό της πλαίσιο και τα λεξιλογικά. Το πού θα ρίξεις το βάρος κάθε φορά, εξαρτάται από τον μαθητή. Ελπίζω να σε βοήθησα.\n« Δημοσιεύτηκε: Σήμερα στις 05:49:57 »\n« Απάντηση #1863 στις: Αύγουστος 08, 2013, 05:01:48 μμ »\nΣε πανελλήνιες ο υποψήφιος μόνο σε άρθρο βάζει τίτλο,έτσι δεν είναι;Σε δοκίμιο μπορεί να δίνεται τίτλος στα θέματα,αλλά ο υποψήφιος,αν του ζητηθεί δοκίμιο,δε θα βάλει τίτλο,ε;\n« Απάντηση #1864 στις: Αύγουστος 08, 2013, 07:43:07 μμ »\nΣτο άρθρο βάζουμε τίτλο...Αν και το σχολικό βιβλίο δεν αναφέρει κατι σχετικό για τα δοκίμια...τα περισσότερα δοκίμια που εντάσσονται στην ενότητα του δοκιμίου έχουν τίτλο...Εγώ πάντως προτρέπω τους μαθητές να βάζουν τίτλο....\nΛατρεμένο το απαγορευμένο.....\n“Δεν υπάρχουν ιδέες - υπάρχουν μονάχα άνθρωποι που κουβαλούν τις ιδέες - κι αυτές παίρνουν το μπόι του ανθρώπου που τις κουβαλάει.”\n― Νίκος Καζαντζάκης, The Fratricides\n« Απάντηση #1865 στις: Αύγουστος 09, 2013, 10:51:17 πμ »\nΑν βάζουν τίτλο και στο δοκίμιο,θα βάζουν σε οτιδήποτε τους ζητηθεί,αφού τα πιο συνηθισμένα που τους ζητάνε να γράψουν είναι δοκίμιο και άρθρο...Δεν ξέρω κατά πόσο συνηθίζεται και το ζητάνε οι εξεταστές...\n« Απάντηση #1866 στις: Αύγουστος 09, 2013, 11:20:45 πμ »\nόπως έχουμε πεί η έκθεση είναι υποκειμενικό μάθημα οπότε υπάρχουν τέτοια προβλήματα....κάθε καθηγητής διαμορφώνει την δική του άποψη και ανάλογα συμβουλεύει τους μαθητές του...\n« Απάντηση #1867 στις: Αύγουστος 21, 2013, 01:20:52 μμ »\nΓεια σας! Θα ήθελα να μου πει κάποιος συνάδελφος με ποια σειρά διδάσκονται οι θεματικές ενότητες στη Γ΄ Λυκείου.\n« Απάντηση #1868 στις: Αύγουστος 21, 2013, 01:55:40 μμ »\nΠαράθεση από: γιωτακι στις Αύγουστος 21, 2013, 01:20:52 μμ\nΓειά σου γιωτάκι!Συνήθως δεν ακολουθούν όλοι οι καθηγητές στα φροντιστήρια ή στα ιδιαίτερα την σειρά του βιβλίου στα θεματα έκθεσης....Εγώ βασικά ακολουθώ πανω-κατω την εξής σειρά:\n-Παιδεία & Εκπαίδευση\n-Βία και Εγληματικότητα,Δίκαιο της πυγμής,Θανατική ποινή\n-Πόλεμος & Ειρήνη\n-Άνθρωπος και φυσικό περιβάλλον\n-Λαικότητα και Λαικισμος\n-οικογένεια,θεση γυναικας,ισοτητα δυο φυλων\n+++θέματα προηγούμενων τάξεων όπως η γλώσσα,τα ΜΜΕ!\n« Απάντηση #1869 στις: Αύγουστος 22, 2013, 09:32:07 πμ »\nΣε περίπτωση που ο μαθητής υπερβεί το όριο των λέξεων στην παραγωγή λόγου αφαιρούνται μονάδες;Πόσες και σε ποιο αριθμό λέξεων;\n« Απάντηση #1870 στις: Αύγουστος 22, 2013, 12:42:08 μμ »\nΕυχαριστώ Μαίρη Κ.! Ψάχνω κ ένα καλό βοήθημα θεωρίας κ λεξιλογικών ασκήσεων, ποιο θα μου προτείνατε?\n« Απάντηση #1871 στις: Αύγουστος 22, 2013, 01:10:11 μμ »\nΓια την θεωρία:ΕΚΦΡΑΣΗ - ΕΚΘΕΣΗ ΓΙΑ ΤΗΝ Γ' ΛΥΚΕΙΟΥ ΘΕΩΡΙΑ,Χρήστος Σάρρας,Ελληνοεκδοτική\nΓλωσσικές ασκήσεις:Νεοελληνική γλώσσα, έκφραση - έκθεση Α΄, Β΄, Γ΄ ενιαίου λυκείου - Γλωσσικές ασκήσεις,Τσουρέας Ευστράτιος,Εκδόσεις: ΠΑΠΑΔΗΜΑΣ\n***Για λεξιλογικές ασκήσεις μπορείς κάλλιστα να χρησιμοποιήσεις και το αντίστοιχο σχολικό βιβλίο που δίδεται στους μαθητές στην Α΄Λυκείου:Γλωσσικές Ασκήσεις για το Λύκειο,ρίξε εδώ μια ματιά:\n« Απάντηση #1872 στις: Αύγουστος 26, 2013, 12:03:10 μμ »\nΠαράθεση από: smile02.50 στις Ιούλιος 24, 2013, 08:59:22 μμ\nΑν και λίγο καθυστερημένα, δεν την είχα δει την απάντηση, σ' ευχαριστώ πολύ για τον κόπο σου. Όντως βοήθησες.\n« Απάντηση #1873 στις: Αύγουστος 30, 2013, 06:44:18 μμ »\nΣε Ασκηση Πανελληνίων που ζητά να βρεθεί ο τρόπος πειθούς (πχ επίκληση στη λογική)ή ο τρόπος ανάπτυξης της παραγράφου(πχ αιτιολόγηση) πρέπει να γράφεται και τι θέλει να αποδείξει ή να αιτιολογήσει αντίστοιχα,τη θέση του δηλαδή;Και να δοθεί το αντιστοιχο απόσπασμα απο το κείμενο σε εισαγωγικά;\nΑντίστοιχα,αν ζητηθεί το είδος του συλλογισμού (πχ παραγωγικός) ,λέμε παραγωγικός γιατί ξεκινά από κάτι γενικό που είναι πχ η μαζοποίηση στην εποχή μας και καταλήγει σε κάτι ειδικότερο που είναι οι διάφορες μορφές που μπορεί να πάρει.Θα πρέπει να δοθεί και το απόσπασμα του κειμένου σε εισαγωγικά,που να αποδεικνύει αυτό που είπαμε;\n« Απάντηση #1874 στις: Σεπτέμβριος 01, 2013, 10:13:27 μμ »\nΜήπως μπορείτε να μου προτείνετε κάποιο καλό κείμενο για περίληψη σχετικό με τροχαία ατυχήματα ή οδική συμπεριφορά πολιτών;\n« Απάντηση #1875 στις: Σεπτέμβριος 05, 2013, 12:36:19 μμ »\nΠαράθεση από: kiki14 στις Αύγουστος 30, 2013, 06:44:18 μμ\nΥπάρχει κάποιος που να έχει άποψη για το παραπάνω;\nΣελίδες: 1 ... 132133134135136 ... 203 Πάνω


Orbitkey USB 3.0 chip - Techstories.gr\nΑν ψάχνετε ένα καλό και γρήγορο USB, σε πολύ καλή τιμή, τότε το Orbitkey USB 3.0 chip είναι το gadget που ψάχνετε! Αποθηκεύει έως και 32 GB εγγράφων, φωτογραφιών, βίντεο και πολλών ακόμη\nΕίναι διαθέσιμο σε δύο μεγέθη: 8 GB και 32 GB για να κρατήσετε μια πληθώρα αρχείων. Συγκεκριμένα, χρησιμοποιεί ένα γρήγορο τσιπ σχεδιασμού (fast design chip) για τη γρήγορη μεταφορά αρχείων στη συσκευή σας.\nΕπιπλέον, αυτό το γρήγορο τσιπ USB 3.0 είναι σχεδιασμένο σε slim έκδοση, ώστε να μπορείτε να το μεταφέρετε μαζί σας όπου κι αν πάτε. Ή μπορείτε να το προσαρμόσετε στα κλειδιά σας. Και όταν δεν το χρησιμοποιείτε, μπορείτε εύκολα να το αποθηκεύσετε ακόμα και σε μικρές υποδοχές.\nΕίναι κατασκευασμένο από ανοξείδωτο ατσάλι για να έχει άριστη αντοχή. Έτσι μπορεί να αντέξει ακόμα και τις τυχαίες πτώσεις και τα γδαρσίματα. Αυτό το gadget είναι ένα must-have για την ασφαλή διατήρηση των σημαντικών αρχείων σας και την εύκολη μεταφορά από τη μία συσκευή στην άλλη.\nΓρηγορότερο chip μεταφοράς δεδομένων (v 3.0)\nΣυμβατό με όλα τα προϊόντα Orbitkey\nΑρκετός αποθηκευτικός χώρος\nΜπορείτε να προμηθευτείτε αυτό το USB μόλις $19,90 από την ιστοσελίδα Orbitkey εδώ\nTags: gadgetOrbitkeyOrbitkey USBOrbitkey USB 3.0 chipUSBκαλή τιμή


Η ΕΠΑΝΑΣΤΑΣΗ ΤΗΣ ΚΑΛΟΣΥΝΗΣ ΣΤΗΝ ΠΡΑΞΗ: ΣΑΛΗΣ: Ο ΑΓΙΟΣ ΤΩΝ ΧΑΝΙΩΝ ΠΟΥ ΕΝΩΣΕ ΤΟ ΜΑΥΡΟ ΜΕ ΤΟ ΛΕΥΚΟ!\nΑναρτήθηκε από nikos mous στις 12:58 μ.μ.\nΚική Κωνσταντίνου 12 Οκτωβρίου 2016 - 1:57 π.μ.\nΤο ειχα διαβασει παλαιότερα και πολύ με είχε συγκινήσει.\nnikos mous 12 Οκτωβρίου 2016 - 2:47 π.μ.\nΚαι πόσες άλλες ιστορίες υπάρχουν που δεν ξέρουμε!\nΝα 'σαι πάντα καλά Κικίτσα μου!\nMaria Kanellaki 14 Οκτωβρίου 2016 - 1:37 μ.μ.\nΆγιος άνθρωπος! Όσες φορές και να διαβάσω την ιστορία του, πάντα θα με συγκινεί βαθιά. Κυρίως σε τούτες τις άγριες μέρες που οι λύκοι αυτοπροσδιορίζονται πατριώτες. Χάσαμε το μέτρο και μαζί και την ανθρωπιά μας.\nnikos mous 14 Οκτωβρίου 2016 - 2:44 μ.μ.\nΟι Άγιοι άνθρωποι είναι ταπεινοί και δεν αυτοπροσδιορίζονται, γιατί έχουν μάθει να προσφέρουν μέσα στην αφάνεια. Δεν τους ξέρουμε, ούτε πάει ο νους μας κι ούτε έχουμε ακούσει γι' αυτούς. Τους γνωρίζουμε όμως μέσα από διάφορες συγκυρίες κι όταν φύγουν για την αγκαλιά του Θεού. Κι όμως ανάμεσά μας υπάρχουν τέτοιοι άγνωστοι άνθρωποι Μαρία... θέλω να το πιστεύω για να 'χω ένα λόγο να υπερασπίζομαι το είδος μας... δε χάθηκε τελείως η ανθρωπιά μας!\nBUTTERFLY 15 Οκτωβρίου 2016 - 1:17 π.μ.\nΣε ευχαριστω Νικο που ξαναζωντανεψες αυτη τη γωνιτσα!\nΣυγκινηθηκα τοσο με αυτη την ιστορια! Και θελω να σταθω και σε οσους εκτιμησαν τα καλα που τους εκανε ο Σαλης! Γιατι η προσφορα ειναι φυσικα πολυ σημαντικο πραγμα, μα εξισου σημαντικο ειναι να μην ειμαστε αχαριστοι! Η ευγνωμοσυνη των συνανθρωπων που βοηθησε και η αγαπη της καρδιας του θα συνοδευουν την ψυχουλα του οπου κι αν ειναι!\nnikos mous 15 Οκτωβρίου 2016 - 9:05 π.μ.\nΣυμφωνώ! Στην κοινωνία μας δεν υπάρχουν μόνο αχάριστοι και δύσπιστοι, αλλά και Άνθρωποι... ευτυχώς ακόμα!\nΔεν έκανα κάτι για να μ' ευχαριστείς Χριστίνα... βρήκα τυχαία στο διαδίκτυο αυτήν την αληθινή συγκινητική ιστορία... και δε σκέφτηκα καν να μην την αναδημοσιεύσω... φαίνεται σαν να 'ναι βγαλμένη μέσα από παραμύθι!!!\nΣΑΛΗΣ: Ο ΑΓΙΟΣ ΤΩΝ ΧΑΝΙΩΝ ΠΟΥ ΕΝΩΣΕ ΤΟ ΜΑΥΡΟ ΜΕ ΤΟ...


BlackRock Blog: Γιατί τα επιτόκια παραμένουν ακίνητα | mononews\nBlackRock Blog: Γιατί τα επιτόκια παραμένουν ακίνητα\n18 Αυγούστου 2017 00:01 Τελευταία ενημέρωση:2:27 μμ\nΑυτό το καλοκαίρι, η ιστορικά χαμηλή μεταβλητότητα στις αγορές μετοχών τράβηξε την προσοχή στους τίτλους των οικονομικών ειδήσεων. Αυτό, όμως, που επισημάνθηκε σε μικρότερο βαθμό είναι το τι συμβαίνει στην αγορά ομολόγων. Η μεταβλητότητα στην αμερικανική αγορά κρατικών ομολόγων είναι εξίσου περιορισμένη, με τις αποδόσεις να παραμένουν «κολλημένες» περίπου 20 μονάδες βάσης (0,20%) χαμηλότερα απ’ όπου βρισκόντουσαν στην αρχή του έτους.\nΟ πληθωρισμός αρνείται να αυξηθεί\nΟι προσδοκίες για την πορεία του πληθωρισμού έχουν ανακάμψει τις έξι τελευταίες εβδομάδες, αλλά παραμένουν αρκετά χαμηλότερα από το υψηλό του Ιανουαρίου. Αυτό αντανακλά την περαιτέρω επιδείνωση στον πραγματικό πληθωρισμό, ειδικά στον δομικό πληθωρισμό.\nΑπό τον περασμένο Ιανουάριο ο δομικός δείκτης τιμών καταναλωτή στις ΗΠΑ έχει υποχωρήσει από το 2,3% στο 1,7%. Την ίδια περίοδο, παρά την ισχυρή αγορά εργασίας, ο ρυθμός αύξησης των μισθών παραμένει «κολλημένος» στο 2,5% περίπου.2.3% to 1.7%. At the same time, despite a strong labor market, wage growth remains stuck at around 2.50%.\nΗ ανάπτυξη είναι συμπαγής, αλλά…\nΤα στοιχεία για το ΑΕΠ δεύτερου τριμήνου (σ.σ. στις ΗΠΑ) κατέδειξαν τη γνωστή πλέον τώρα σε εμάς οικονομική ανάκαμψη. Από την άλλη πλευρά, όμως, αν και η αμερικανική οικονομία είναι σε σταθερό βηματισμό, έχει απογοητεύσει σε σύγκριση με τις προσδοκίες.\nΟ δείκτης Citigroup Economic Surprise, που υπολογίζει πως τα πραγματικά οικονομικά μεγέθη εξελίσσονται με βάση τις προσδοκίες, παραμένει σε αρνητικό έδαφος, αν και πάνω από τα χαμηλά του Ιουνίου. Τα οικονομικά στοιχεία δεν ταιριάζουν με τις προσδοκίες και οι ελπίδες για μία τονωτική ένεση από την Ουάσινγκτον μέσω πακέτου μειώσεων φόρων δεν μοιάζουν πια να πραγματοποιούνται.\nΗ διεθνής εικόνα στις αποδόσεις ευνοεί ακόμα τις ΗΠΑ\nΟι αποδόσεις των 10ετών γερμανικών κρατικών ομολόγων και των -αντίστοιχων- ιαπωνικών τίτλων είναι σχεδόν στο ίδιο επίπεδο με αυτό που βρισκόντουσαν την άνοιξη, με το τελευταίο φαινόμενο να αποτελεί αποτέλεσμα της πολιτικής της κεντρικής τράπεζας (σ.σ. ΕΚΤ). Με τις αποδόσεις της τάξεων του 0,40% και 0,05% αντίστοιχα, ούτε τα γερμανικά ούτε τα ιαπωνικά ομόλογα δεν έχουν να προσφέρουν ουσιαστικό ανταγωνισμό στο αμερικανικό 10ετές κρατικό ομόλογο. Από τις μεγαλύτερες, παγκοσμίως, με -υψηλή- ρευστότητα αγορές κρατικού χρέους, μόνο η Αυστραλία προσφέρει υψηλότερες αποδόσεις.\nΕν τω μεταξύ, οι ποικίλες δυνάμεις, μακροπρόθεσμης διάρκειας, που συγκρατούν τα επιτόκια, παραμένουν στη θέση τους: ένας πληθυσμός που γερνά, επίμονη ζήτηση για μακροπρόθεσμα περιουσιακά στοιχεία, καθώς και η αποπληθωριστική επίδραση της τεχνολογίας. Επιπλέον, αυτό που αξίζει να σημειωθεί είναι ότι η πτώση των αποδόσεων συμβαίνει σε μία ισχυρά ανοδική (bull) αγορά, μία αγορά που χαρακτηρίζεται από τη γαλήνη μίας κατάστασης διαλογισμού.\nΟι θέσεις αντιστάθμισης κινδύνου δεν έχουν και τόση ζήτηση. Αυτό δημιουργεί το ερώτημα: Τι θα γίνει στις τιμές και τις αποδόσεις (σ.σ. κινούνται αντιστρόφως ανάλογα) των ομολόγων -αν και όποτε- οι επενδυτές θελήσουν να ξεκινήσουν να αντισταθμίζουν τον κίνδυνο;\nΤο κείμενο είναι του Russ Koesterich, διαχειριστή χαρτοφυλακίου της ομάδας Global Allocation, της BlackRock.\nΔΙΑΒΑΣΤΕ ΑΚΟΜΗ: BlackRock Blog: Οι αγορές μετοχών δίνουν σταθερά κέρδη\nBlackRockBlackRock BlogFedαμερικανικά ομόλογαγερμανικά ομόλογαεπιτόκιαΕυρωπαϊκή Κεντρική Τράπεζα (ΕΚΤ)ομόλογα